
ESIPUHE 


Tämän julistuksen tarkoitus on vastustaa eräitä huolestuttavia 
piirteitä 2020-luvun — suomalaisessa = kulttuurissa. Olemme 
kiinnittäneet huomiota tähän ilmiöön jo vuosien ajan, mutta 
laukaiseva tekijä julistuksen kirjoittamiselle oli havahtumisemme 
vallitsevaan pelon ilmapiiriin. 


Tajusimme tuntevamme ihmisiä, jotka osallistuvat 
rasisminvastaisiin mielenosoituksiin, mutta eivät uskalla julkaista 
taideteoksiaan tai jakaa sosiaaliseen mediaan mielimusiikkiaan, 
koska pelkäävät rasistin leimaa. 


Mielestämme kyseinen pelko on täysin turha siinä mielessä, ettei 
heidän teoksissaan tai mielimusiikissaan ole mitään rasistista. 
Samaan aikaan heidän pelkonsa on täysin oikeutettua, sillä lähes 
mikä tahansa voidaan tänä päivänä tulkita rasismiksi. 


Näitä tuttaviemme pelkoja voi väheksyä, mutta kokemuksina ne 
ovat todellisia. Jos nämä valveutuneet ja poliittisesti oikeaoppiset 
ystävämme joutuvat pelkäämään ja itsesensuroimaan, olemme jo 
pitkällä. Meillä on kasvamassa sukupolvi, joka ei uskalla puhua. 
Jostain se johtuu. Tarkoituksenamme on paljastaa mistä. 


Osittain julistuksen kirjoittamiseen ovat vaikuttaneet myös 
omakohtaiset kokemukset. Me kirjoittajat olemme kohdanneet 
syrjintää. Meitä on mitätöity keskusteluissa sukupuolemme, 
ihonvärimme ja seksuaalisuutemme vuoksi, niin internetissä kuin 
kasvokkain. Erikoista tässä on se, että kukaan kirjoittajista ei kuulu 
etnisiin, sukupuoli- tai seksuaalivähemmistöihin. Sen perusteella 
meitä ovat mitätöineet ja väheksyneet niin vähemmistöjen 
edustajat kuin myös valtaväestö. Olemme kohdanneet myös oman 
pelkuruutemme syrjinnän edessä. Olemme vaienneet, kun sitä on 
harjoitettu meitä kohtaan. Emme ole aina edes tunnistaneet sitä 
syrjinnäksi. Uskoaksemme sitä ei tunnista moni muukaan. Tämän 
julistuksen tarkoitus on auttaa tuossa tunnistamisessa. 


Tiivistetysti väitämme, että kaikenlaisen syrjinnän vastustamisen 
varjolla itse asiassa harjoitetaan syrjintää. Emme missään nimessä 


väitä, että kaikki syrjinnän vastustaminen olisi valeasuista 
syrjintää. Erottelu on kieltämättä vaikeaa. Valeasuinen syrjintä jää 
usein huomaamatta juuri valeasunsa ansiosta. Tarkoituksenamme 
on kuvata ensin tätä syrjinnänvastaiseen valeasuun pukeutunutta 
syrjintää ja esittää sitten eräitä keinoja vastustaa sitä. Vaikka 
pyrimme tyhjentävään esitykseen, epäilemättä olemme jättäneet 
monia puolia ilmiöstä huomioimatta. Mikäli huomaat tällaisia, 
rohkaisemme täydentämään &esitystä niiltä osin: kolumnissa, 
blogissa tai työpaikan kahvihuoneessa. 


Tässä esipuheessa esitellään itse julistus ja kerrotaan hieman sen 
taustaoletuksista. Johdannossa esitellään valeasuista syrjintää 
tosielämän esimerkein ja analysoidaan sen syitä. Lopuksi 
(Johdannon alaluvussa 7Tolkun julistuksen tarkoitus) kerrotaan, 
miksi TOLKUN JULISTUS on tarpeellinen ja kuinka se voi auttaa. 
Sitten seuraa varsinainen julistus, jossa tolkun periaatteet on 
avattu yksityiskohtaisesti. Yksikään osa ei ole toisen ymmärtämisen 
edellytys. Johdantoa ei tarvitse lukea, jos cancel-kulttuuri eli sana- 
aktivismi on jo tuttu ilmiö. 


Johdannossa käyttämämme esimerkit eivät ole missään nimessä 
tyhjentäviä, eikä niiden ole tarkoitus leimata ketään. Tässä ei ole 
kyse — yksittäisistä ihmisistä vaan kulttuurimme = piirteestä, 
vallitsevasta taipumuksesta, johon lähestulkoon kaikki julkiseen 
keskusteluun osallistuvat ja osallistumattomat ovat jollain tavalla 
osallisia, toiset enemmän ja toiset vähemmän. Tämän julistuksen 
tarkoitus on antaa ajattelun ja vastarinnan työkaluja heille, joiden 
mielestä sana-aktivismi aiheuttaa enemmän pahaa kuin hyvää. 


Olemme (kirjoittaneet kaiken kirjoittamamme hyväntahtoisesti, 
vaikka puhummekin aiheen huomioiden harvinaisen suoraan. 
Ongelma on vakava, joten puutumme siihen vakavasti. 
Tavoitteemme ja tarkoituksemme on parantaa suomalaista 
keskusteluilmapiiriä aivan kaikille, ihonväriin, sukupuolielämään ja 
puoluekantaan katsomatta. Siksi toivomme lukijoilta 
hyväntahtoisuutta. Emme tarkoita sillä arvostelusta pidättäytymistä 
tai sen pehmittämistä, vaan aitoa yritystä ymmärtää. Olemme vain 
ihmisiä, jotka yrittävät kuvailla havaintojaan. Emme varmastikaan 
ole aina löytäneet sopivia sanoja, mutta niiden tarkoituksen takana 
seisomme. 


Jotkut saattavat ajatella, ettei puheenvuoroamme voi ottaa 
vakavasti, koska emme ole kirjoittaneet sitä omilla nimillämme ja 
kasvoillamme. Nimet ja kasvot ovat nähdäksemme yhdentekeviä 
esittämämme analyysin paikkansapitävyyden kannalta. 
Menettelytapamme ei johdu pelosta. Myönnämme kyllä, ettemme 
ole aiemmin uskaltaneet puhua asiasta. Sittemmin olemme 
ymmärtäneet, että tilanne vain pahenee nykyisestä, ellei sen 
kehitystä pysäytetä. Vaikenemisen seuraukset ovat paljon 
pahemmat kuin rehellisyyden. Siispä muusikko Palefacea lainaten: 
"Emme suostu pelkäämään!” (Tuohon lauseeseen voisi tiivistää 
koko julistuksen hengen.) Kirjoitamme julistuksen nimettöminä, 
koska emme tahdo sen henkilöityvän meihin. Kuvaamamme 
ongelma ei ratkea rohkeilla yksilöillä, vaikka heistä kaikki lähteekin. 
Yksilökeskeisen politiikan ja median aikakaudella on helppo vaipua 
siihen lohdulliseen kuvitelmaan, että suuret sankarit pelastavat 
maailman. Niin ikävää kuin se onkin, muutos vaatii tolkun ihmisten 
toimintaa. Tolkun ihminen ei vain haluaisi toimia. Hänellä on 
yleensä tärkeämpiäkin huolenaiheita kuin politiikka. Tolkun ihminen 
jättää sen mielellään poliitikoiden hoidettavaksi. Niin voi olla 
yleensä hyväkin, mutta aina välillä tolkun ihmisten täytyy herätä 
pitämään ääntä, etteivät itsetunnustukselliset kansanedustajat 
pääsisi unohtamaan itse kansan olemassaoloa. Nyt on taas sen 
aika. Kukaan muu ei tule edistämään tätä asiaa kuin juuri sinä ja 
minä ja me kaikki, jokainen omassa elämässään. Tämä julistus ei 
auta mitään, ellemme me tolkun ihmiset ryhdy toteuttamaan sitä. 


Julistuksen levittäminen on sallittua ja suotavaa. Me kirjoittajat 
emme voi itse tehdä paljoakaan julistuksen leviämisen 
edistämiseksi, jotta säilyttäisimme nimettömyytemme. Jos sinulla, 
hyvä lukija, on mahdollisuus edistää julkista keskustelua TOLKUN 
JULISTUKSESTA — tehdä siitä video, podcasti, blogi, artikkeli, 
kolumni tai sosiaalisen median päivitys — se on jo paljon. Jos voit 
puhua siitä lähimmäisillesi, tuntemillesi tolkun ihmisille ja muillekin, 
se on vähintään yhtä paljon ellei enemmänkin. Jokainen voi kantaa 
kortensa kekoon tämän pelon ilmapiirin hälventämiseksi. Uskomme 
vilpittömästi, että se olisi kaikkien yhteinen etu. Myös arvostelu 
auttaa. Kritiikki on tervetullutta, mutta toivomme sen olevan 
rakentavaa. (Tosin myös kohtuuttomat ja perustelemattomat 
hyökkäykset voivat edistää julistuksen asiaa todistaessaan sen 


paikkansapitäväksi niiltä osin kuin se kuvailee vallitsevaa 
uussuvaitsemattomuuden | ilmapiiriä.) Tämä julistus seisoo tai 
kaatuu sen mukaan, missä määrin tavalliset kansalaiset ottavat sen 
omakseen — siis ihan jokainen meistä. Tästäkin syystä meidän olisi 
vaikea ottaa julistusta nimiimme. Tämä ei toivottavasti ole vain 
meidän —kirjoittajien julistus, vaan ihan jokaisen joka tahtoo 
muutosta nykyiseen vihan, katkeruuden ja kauhun leimaamaan 
keskustelukulttuuriin. 


Vaatimattomana vaatimuksenamme on, että kaikkien tulisi saada 
osallistua julkiseen keskusteluun vailla muuttumattomista 
ominaisuuksistaan johtuvaa vaientamista tai väheksymistä. 


Tolkun työryhmä, 26.2.2021 


Esipuheen jälkikirjoitus: 

Vielä pari huomiota itse tekstistä. Ensinnäkin, kun puhumme 
julistuksessa suomalaisista, tarkoitamme sillä nimenomaan etnisiä 
suomalaisia, ns. kantasuomalaisia erotuksena saamelaisista, 
maahanmuuttajista ja maahanmuuttajataustaisista, siis 
kansalaisuudeltaan suomalaisista. Erotusta on helpompi kenties 
havainnollistaa toiseen suuntaan: jos minä muutan perheeni kanssa 
Somaliaan, meistä voi tulla Somalian kansalaisia, mutta ei 
(etnisesti) somalialaisia. Vaikka saisimme (etnisesti) suomalaisen 
puolisoni kanssa lapsia Somaliassa, eivät hekään olisi etnisesti vaan 
korkeintaan kansalaisuudeltaan somalialaisia. Sama pätee myös 
toiseen suuntaan. Yleensä tämän sanan ympärillä käytävä kiistely 
liittyy siihen, ettei näitä kahta ”suomalaisen” merkitystä eroteta: 
kansalaisuutta (minne maksaa veronsa, minkä maan passin 
omistaa) ja etnisyyttä (perimä, kulttuuri, kieli). Tarkoituksenamme 
ei ole ottaa minkäänlaista poliittista kantaa, kun käytämme 
”suomalainen”-käsitettä tähän tapaan. Ratkaisu on käytännön 
sanelema. Identiteettipolitiikasta on kankeaa puhua erittelemällä 
aina ”kantasuomalaiset” ja muut suomalaiset, maahanmuuttajat, 
maahanmuuttajataustaiset ja muut mahdolliset, varsinkin kun 
viittauskohteet ovat samat mutta muoto kankeampi. Näin 
vältämme myös täysin tarpeettoman ahdistuksen ”oikean sanaston” 
käytöstä — mutta tästä lisää itse tekstissä. 


Meidän täytyy myös rehellisyyden nimissä mainita, että tuskin 
mikään julistuksessa esitetyistä ajatuksista on täysin ainutlaatuinen 
ja omamme. Sana-aktivismista on puhuttu Suomessakin jo vuosien 
ajan, ja ytimeltään sama väittely on käyty lukemattomia kertoja 
ihmiskunnan — historiassa. Tekstistä löytyy varmasti monien 
sananvapauden, demokratian ja suvaitsevaisuuden puolustajien 
iskulauseita ja argumentteja. Tuskin kukaan heistä pahastuisi, 
mikäli kierrätämme heidän ajatuksiaan jatkaessamme samaa 
savottaa. 


JOHDANTO 


SANA-AKTIVISMI ILMIÖNÄ 


Ilmiöllä on monta nimeä: poliittinen korrektius, cancel- tai 
peruutuskulttuuri, identiteettipolitiikka, uussuvaitsemattomuus tai 
uuspuritanismi, kohukulttuuri, mielipidevaino, potkupolitiikka, sana- 
aktivismi. Käytämme kirjoituksessamme ensisijaisesti viimeistä 
käsitettä. Sana-aktivismi kuvaa ilmiötä, joka ei suoranaisesti 
sitoudu — mihinkään — poliittiseen puolueeseen, vaikka sitä 
harjoittavatkin pääasiassa tietyt puolueet. Itse ilmiö on kuitenkin 
paljon puoluepolitiikkaa laajempi. Sen vaikutukset koskettavat 
kaikkia poliittiseen kantaan tai sen puutteeseen katsomatta. Kyse 
on poliittisesta aktivismista, jossa kamppailun kohteena ovat sanat 
ja niiden käyttö. Sana-aktivismin enemmän tai vähemmän 
julkilausuttuina = tavoitteina on yhteiskunnallinen tasa-arvo, 
kaikenlaisen — syrjinnän ja eritoten rasismin sekä fasismin 
vastustaminen. Näitä tavoitteita sana-aktivismi pyrkii edistämään 
puuttumalla ensisijaisesti kielenkäyttöön ja kulttuuriin. Sana- 
aktivismi arvostelee esimerkiksi taideteoksia siitä, ettei niitä ole 
ollut tekemässä tarpeeksi vähemmistöjä. Sana-aktivismi myös 
määrittelee tietyt sanat hyviksi ja tietyt sanat pahoiksi; tietyt 
puhetavat hyväksyttäviksi ja tietyt halveksuttaviksi. 


Eräs sana-aktivismin ominaispiirteistä ovat moralistis-poliittiset 
vainokampanjat, jotka kulkevat aina kutakuinkin samaa rataa: 1) 
Löydetään kohde, jonka todetaan tehneen jotain sana-aktivistien 
mielestä tuomittavaa, esimerkiksi käyttäneen vääriä sanoja, 
puhuneen väärällä tavalla tai kuvanneen jotain vähemmistöryhmää 
väärin. 2) Lähetetään hänelle runsain mitoin kielteistä palautetta ja 
panetellaan häntä julkisesti. Mikäli hän toimii sosiaalisessa 
mediassa, hänestä tehdään joukolla ilmiantoja some-palvelun 
ylläpidolle, jolloin palvelu melko automaattisesti poistaa hänen 
tilinsä. Mikäli tämä ei riitä, 3) lähetetään medialle tieto kohteen 
tuomittavista teoista. Mikäli sekään ei riitä, 4) lähetetään kohteen 
työnantajalle ja kaikille mahdollisille yhteistyökumppaneille tieto 
kohteen tuomittavista teoista — jotka tosin yleensä tässä vaiheessa 
esitetään jo kohteen muuttumattomien ominaisuuksien muodossa 
(esim. ”rasismi” tai ”transfobia”). Näiden perusteella työnantajaa 


painostetaan irtisanomaan työntekijänsä ja yhteistyökumppaneita 
katkaisemaan kaikki liikesuhteet. Työnantajaa ja 
yhteistyökumppaneita uhataan boikotillaa. Kun kohde joutuu 
kärsimään, joko 5a) juhlitaan hänen kärsimystään ja siirrytään 
seuraavaan kohteeseen, tai 5b) jatketaan kampanjaa mikäli 
aiheutettua kärsimystä ei pidetä riittävänä rangaistuksena synnistä. 
Tällaista toimintatapaa kutsutaan nimellä ”deplatforming”, mikä 
tarkoittaa "alustan poistamista”. Vainon kohteilta pyritään 
järjestelmällisesti viemään kaikki mahdollisuudet esittää 
mielipiteitään julkisuudessa. Menettelytapaa perustellaan sen 
tehokkuudella, missä on kyllä lyhyellä tähtäimellä perää, mutta 
pitkällä tähtäimellä tällainen toiminta 1) siirtää valtaa some- 
yrityksille ja raivostuneille väkijoukoille; 2) katkeroittaa ja ajaa 
väärämieliset maan alle, pahimmillaan saa heidät siirtymään 
sanoista tekoihin; 3) vaientaa myös maltilliset väärämieliset, sillä 
pelovaikutus ei ole mikään tismallinen työkalu. 


Sana-aktivisteille ominaista on omalaatuinen, hyvin tekninen 
filosofinen sanasto, joka on pääpiirteissään ammennettu 
”intersektionaalisesta” feminismistä. Asiaan vihkiytymättömälle 
”valkoisuuden rakenteet”, ”rodullistamisen prosessit” tai ”cis- 
sukupuolisuus” ovat käsittämättömiä ilmauksia. 


Sana-aktivistien perustavanlaatuisiin uskomuksiin kuuluu ns. 
"standpoint-teoria”, jonka mukaan argumentin esittäjän identiteetti 
määrittää hänen oikeuttaan ja kykyään esittää argumentteja 
tietystä aiheesta. Hieman yksinkertaistaen sana-aktivistien mukaan 
esimerkiksi sukupuolten tasa-arvoa koskevassa keskustelussa 
naisten argumentit ovat ylivertaisia miesten argumentteihin nähden 
siksi, että ne ovat naisten argumentteja. 


Tämän johdannon tarkoitus on paljastaa lukijalle, että toisin kuin 
sana-aktivistit itse väittävät, sana-aktivismissa ei ole kyse 
taistelusta oikeudenmukaisuuden tai tasa-arvon puolesta. Kauniiden 
sanojen takana kyse on valtataistelusta. 


Tämä on nähtävissä Suomessa esimerkiksi Oneiron-romaanin 
tapauksessa. Laura Lindstedtin Finlandia-palkittu kirja kertoo 
seitsemästä erilaisesta naisesta, jotka kohtaavat 
kuolemanjälkeisessä maailmassa. Oneiron otettiin yleisesti hyvin 


vastaan, mutta sana-aktivisti Koko Hubara syytti sitä "kulttuurisesta 
omimisesta”, koska Laura Lindstedt (”kantasuomalainen nainen”) oli 
kirjoittanut mm. juutalaisesta, muslimista ja  mulatista. 
Oletettavasti Laura Lindstedt pyrki teoksellaan osaltaan edistämään 
”rodullistettujen” (emme tiedä, mitä se tarkoittaa, vaikka olemme 
yrittäneet ottaa selvää, mutta tällä nimellä nykyään kutsutaan 
muita kuin valkoisia, tosin ”valkoisuus” ei tässä yhteydessä tarkoita 
pelkkää ihonväriä, vaan myös saamelaiset ovat ”rodullistettuja”) 
naisten "representaatiota" (tämä tarkoittaa käsittääksemme sitä, 
että jokin ihmisryhmä näkyy kulttuuriteollisuuden tuotteissa), 
minkä puute on alati yleistyvä valituksen aihe suomalaisessa 
kulttuurikeskustelussa. Virhe ei kuitenkaan ollut teossa vaan 
tekijässä. Koko Hubara loukkaantui siitä, että Lindstedt kirjoitti 
muusta kuin "valkoisen evankelis-luterilaisen naisen" 
näkökulmasta. Kun Hubaran julkiloukkaantuminen ei johtanutkaan 
Lindstedtin lynkkaamiseen vaan herätti jopa jossain määrin 
kritiikkiä, Hubara puolustautui sanomalla halunneensa vain 
"herättää keskustelua” ja ”paljastaa valtarakenteita”. Ei hän 
tietenkään ollut halunnut kieltää taiteilijan vapautta vaan 
ainoastaan kannustaa itsetutkiskeluun. Siitä suomalaiset auliisti 
kiittelivät, kuten Hubara osasi varmasti ennakoida. Eihän häntä 
voitu viiteryhmässään ("sivistyneet ihmiset") tuomita tai kritisoida, 
olihan hän itse juuri tuollainen "rodullistettu nainen", jonka 
näkemyksillä on ylivertainen asema kaikkiin muihin nähden kun 
puhutaan näistä asioista. [1] [2] [3] 


Palaamme vielä Hubaraan, mutta tässä vaiheessa kiinnitämme 
huomiota käsittelemämme ilmiön kahteen olennaiseen piirteeseen: 
1) Sana-aktivistit hylkäävät liberaalin oletuksen kaikkien tasa- 
arvosta. Tasa-arvo on perinteisesti perusteltu yleismaailmallisen 
ihmisjärjen olemassaololla: kellään ei ole etuoikeutta järkeen ja 
totuuteen, vaan se on kaikkien saatavilla, mikäli he vain 
vaivautuvat ajattelemaan; kääntäen, kukaan ei ole 
määritelmällisesti viisaampi kuin muut vaan kaikki ovat alttiita 
erehtymään. Tämän liberaalin ihanteen käytännön ilmentymänä on 
kieltäytyminen ad hominemista, jolla tarkoitetaan argumentin 
esittäjän kritisoimista argumentin sijaan. Sana-aktivistit hylkäävät 
kaiken tällaisen ja pitävät argumentin esittäjän sukupuolta, 
ihonväriä, uskontoa, seksuaalisuutta ja taustaa oleellisina tekijöinä 
arvioitaessa hänen argumenttejaan. 2) Sana-aktivistit ovat jo niin 


pitkällä, ettei heitä voi kritisoida, eikä näistä asioista uskalleta 
puhua niiden oikeilla nimillä. Oneiron-tapaus herätti kyllä 
monenlaisia puheenvuoroja, mutta niissä ei kiinnitetty huomiota 
siihen valtaan, jonka Hubaran kaltaiset sana-aktivistit ovat 
saavuttaneet suomalaisessa yhteiskunnassa. 


SANA-AKTIVISMI KÄYTÄNNÖSSÄ 


Sana-aktivistit etsivät pöyristeltävää töikseen, sillä he ovat 
julkisuuden — henkilöitä — joiden koko julkisuus ja siten 
elannonhankinta rakentuu pöyristelylle. He kokeilevat mikä toimii, 
mihin media tarttuu ja millä saa kohun aikaan. Kukaan ei koskaan 
pöyristy takaisin. Sana-aktivisteilla ei ole mitään hävittävää, kun he 
leimaavat jonkun rasistiksi. Vähintään he saavat oman 
viiteryhmänsä ja someseuraajakuntansa hyväksyntää, kun olivat 
niin valistuneita ja ”hereillä”, että näkivät rasismia siellä, missä 
kukaan muu ei ollut sitä vielä nähnyt. Parhaimmillaan he pilaavat 
jonkun elämän. Heille itselleen ei voi tulla kielteisiä seurauksia. 
Saattavathan he saada vihaisia ja uhkaavia viestejä, mutta niin 
ikävää kuin se onkin, niistä tuntuu tulleen arkipäivää, mikäli ottaa 
julkisesti kantaa herkkiin asioihin. Ne eivät myöskään katso 
puoluekantaa; niitä saavat yhtä lailla niin oikeistolaiset kuin 
vasemmistolaisetkin. Tietääksemme yksikään vasemmistolainen tai 
liberaali ei ole kuitenkaan menettänyt työpaikkaansa tai 
apurahojaan liiallisen vasemmistolaisuutensa tai radikaaliutensa 
vuoksi, kun taas konservatiivisia, isänmaallisia, 
maahanmuuttokriittisiä ja/tai muuten väärämielisiä taloudellisen 
painostuksen uhreja on riittämiin. Kärsimään on joutunut epäiltynä 
mm. rasismista (Maria Asunta [4]), fasismista (Sielunvihollinen 
[5]), homovastaisuudesta (Aki Ruotsala [6]) ja seksuaalisen 
häirinnän vähättelystä (Tuomo Pesonen [7]). Kukin voi tutustua 
tapauksiin ja olla niistä mitä mieltä tahansa, olivat yksittäiset 
tapaukset oikeutettuja tai eivät, mutta on mahdotonta kieltää 
tämän ilmiön olemassaolo. Ajattelemattomista puheista tai vääristä 
mielipiteistä on tullut anteeksiantamaton rikos. Niin sanotussa 
cancel-kulttuurissa sanoista on tullut hyväksyttävä peruste 
katkaista työsuhde (ja muutkin suhteet), vaikka ihminen 
pahoittelisikin sanojaan jälkikäteen. Toisin sanoen sanoihin on 
alettu suhtautua kuin tekoihin. Vertauskohtana: harva katkaisisi 


parisuhdetta, jos toinen vihastuksissaan huutaisi, kuinka tekisi mieli 
pettää, mutta monikin eroaisi, mikäli toinen todella pettäisi. 
Edellisen aiheuttaman vahingon voi tietyllä tapaa perua ('en 
tarkoittanut sitä”), mutta jälkimmäisen ei (tarkoitti tai ei, luottamus 
meni). —Yhteiskunnallisessa keskustelussa sanoihin tunnutaan 
kuitenkin suhtautuvan samalla vakavuudella kuin tekoihin 
(Sisäministeriön orwellilaisen iskulauseen mukaan ”sanat ovat 
tekoja” [8]) ja sopimaton, loukkaavana pidetty ilmaus tai vitsi ovat 
nykyään yhtä päteviä irtisanomisen syitä kuin vaikkapa 
seksuaalinen häirintä, oikeudessa todettu syrjintä tai rasistinen 
väkivallanteko. Sana-aktivistit luovat, ylläpitävät ja hyödyntävät 
tätä ilmapiiriä. Virheellisestä rasismisyytöksestä ei tule esittäjälleen 
mitään kielteisiä seurauksia, kun taas suuren yleisön uskomasta 
syytöksestä seuraa kohteelleen pahimmillaan elannon, uran ja 
maineen menetys. Tällaisen kulttuurin ylläpito ja hyödyntäminen 
poliittisten (ja muidenkin) vastustajien vaientamiseen on 
yksinkertaisesti vallankäyttöä, vieläpä tuhoisaa ja itsekästä 
sellaista. 


Kuitenkaan —rasismisyytöksiä = esittäneitä ei &hiillosteta niistä, 
etenkään jos he ovat ”pyhiä uhreja”, vähemmistöjen jäseniä. 
Heidän mielettömyyksiään ei uskalleta kyseenalaistaa. Seuraa 
korkeintaan hellää ja lähtökohtaisen sovinnollista ymmärryksen 
etsintää. Eikä sellaisessa välttämättä ole mitään pahaa, jos sama 
asenne vain pätisi muidenkin virheiden kohdalla. Nykytilanteessa 
toinen laita käy julkista keskustelua ainoana aseistettuna 
osapuolena. Kuinka mielekästä, rehellistä ja avointa keskustelua se 
sitten on, sitä voi miettiä. 


PELON ILMAPIIRI 


Jokaista harhaoppisen irtisanomista seuraa vähintään sadan 
kriittisen äänen itsesensuuri, joiden hiljaisuus vuorostaan kaikuu ja 
vaikuttaa koko kulttuuriin poissaolollaan. Väärinajattelijoiden 
vaikeneminen saa ihmiset luulemaan, että kaikki muutkin 
kannattavat nykymenoa, mikä tekee toisinajattelusta henkisesti 
entistä hankalampaa. (Esimerkiksi vuonna 2017 suomalaisista 60% 
piti silloista maahanmuuttoa liiallisena [9], mutta tätä tuskin olisi 
arvannut julkisesta keskustelusta.) Lukemattomia ihmisiä vaikenee 


jokaisen sana-aktivistien aikaansaaman irtisanomisen myötä, koska 
suurin osa ihmisistä ei halua riskeerata perhettään ja elantoaan. He 
luulevat pienellä myötäilyllä selviävän helpommalla, ja toki niin 
onkin, mutta ainoastaan lyhyellä tähtäimellä. Pitkän tähtäimen 
vaikutukset ovat tuhoisat: vaikeneminen, pelko, taiteen 
näivettyminen ja julkisen keskustelun polarisaatio, jonka 
maltillisten vaikeneminen mahdollistaa. Ja mikä irvokkainta, 
vaikenevat ovat ihmisiä, jotka eivät ole rasisteja, eivätkä siksi halua 
tulla kutsutuiksi rasisteiksi. Pelon ilmapiiri puree juuri niihin 
ihmisiin, jotka ovat vähiten rasistisia. Aidot rasistit eivät vaikene, 
koska mitä he piittaavat paikkansapitävästä leimasta? Ei rasisti 
välitä ”kulttuurisesta omimisesta” tai edes koe syyllisyyttä 
rasismistaan. Ne, jotka kokevat, ovat jo lähtökohtaisesti 
suvaitsevaisia ja huomaavaisia ihmisiä. Sana-aktivistien 
aikaansaama ja ylläpitämä pelon ilmapiiri puree vain heikoimpiin ja 
myötätuntoisimpiin = ja  suvaitsevaisimpiin, jotka ovat jo 
lähtökohtaisesti rasisminvastaisen aatteen puolella. He, ketkä pelon 
ilmapiirissä viettävät unettomia öitä miettien, mitä he saavat ja 
eivät saa sanoa, ovat ”rodullistettujen” suurimpia ystäviä. Tässä 
hulluudessa juuri huomaavaisimmat ja vähiten rasistiset ihmiset 
pelkäävät eniten. 


Erinomaisen kuvaava esimerkki pelon ilmapiiristä on Helsingin 
kaupunginteatterin transpaniikki Kaikki äidistäni -näytelmään 
liittyen. Tapahtumaketju on sekava, joten emme edes yritä kerrata 
sitä kaikkinensa, mutta siihen liittyy transihmistä tai transvestiittiä 
(tämä oli ilmeisesti epäselvää tekijöillekin) kuvaava näytelmä, 
mahdollisesti ”transfobinen” roolitus, julkinen kohu ja lopulta 
näyttelijä Janne Reinikaisen irtisanominen, joka pian kuitenkin 
peruttiin. Kaupunginteatterin johtaja Mika Myllyahokin myönsi 
paniikin todellisuuden: ”Irtisanoin Janne Reinikaisen hätiköidysti.” 
[10] Kysymys kuuluu: miksi? Mitä Helsingin kaupunginteatteri 
pelkäsi? Tuskin sitä, että olisi paljastunut ”transfobiseksi” 
laitokseksi, koska siellä oltiin kuitenkin tekemässä isoa tuotantoa, 
joka kertoi transihmisestä (en tiedä oikeaa käsitettä näytelmän 
yhteydessä, eikä julkisesta keskustelusta päätellen tiennyt kukaan 
muukaan). Ennemmin kaupunginteatteri pelkäsi sitä, että se 
leimattaisiin ”transfobiseksi” — jälleen synonyymi ”pahalle”, jonka 
tarkkaa merkitystä kukaan ei tunne. Tämä kauhu johti hätiköityihin 
ratkaisuihin, joista mm. kohuun täysin osaton näyttelijä Reinikainen 


olisi joutunut kärsimään, ellei johtaja Myllyaho olisi muuttanut 
mieltään. Eivätkä sen paremmin Helsingin kirjamessut tai Pori Jazz 
voineet: mitenkään muutamassa tunnissa tehdä valistunutta 
ratkaisua Timo Hännikäisen [11] ja Aki Ruotsalan [12] tapauksissa. 
He tekivät nopeat ratkaisut, oletettavasti koska hekin olivat 
paniikissa. Paniikki ei vain paljastunut, koska heidän ratkaisunsa 
pitivät ja paniikki saatiin vaikuttamaan päättäväisyydeltä. Paniikki 
on paljonpuhuvaa. Jos Helsingin kaupunginteatterin johtaja 
hätääntyy tällaisista syytöksistä, miltä luulette tavallisista ihmisistä, 
yksityiskansalaisista tuntuvan? 


Koska Helsingin kaupunginteatterin tapaus on niin erinomaisen 
kuvaava, tarkastellaan vielä muutamia lainauksia asiaan liittyvästä 
julkisesta keskustelusta. (Kaikki kursivoinnit tässä ja myöhemmin 
ovat tolkun ihmisen.) Helsingin kaupunginteatterin johtaja Mika 
Myllyaho sanoo: ”Olen huomannut, että nuoren sukupolven selkeä 
viesti on, että (kaikkea) ei voi näytellä. Ja vanhempi sukupolvi, yli 
viisikymmenvuotiaat, ovat sitä mieltä, että kaikkea voi näytellä. 
Maailmassa on käynnissä muutos. Tarkkaillaan sitä, mitä taiteissa 
voi tehdä. Eihän se sinänsä ole huono asia, että tarkastellaan raja- 
aitoja, joiden sisällä taidetta tehdään. Kyllä tekemisen tapoja on 
muitakin, ja tarinoita voi kertoa myös muilla tavoin.” 


Myllyaho ilmaisee asian mahdollisimman ympäripyöreästi, mutta 
kuten kommentista selviää, kyse ei ole ”tarkastelusta” vaan jostain 
luopumisesta, taiteen tekemisen tapojen muuttamisesta. ”Muilla 
tavoin voiminen” tarkoittaa käytännössä, että jotkin toiset tavat on 
julistettu pannaan. Vaikka niitä ei mikään laki kieltäisi, ne on 
julistettu kansantuomioistuimessa = pahoiksi (”transfobisiksi”, 
”rasistisiksi”, mitä ikinä) ja siitä seuraa, ettei kukaan voi käyttää 
niitä, mikäli ei halua itse tulla julistetuksi pahaksi. Totta, teoriassa 
niitä ei ole kielletty, mutta käytännössä kyllä. 


Kun toimittaja kysyy, ”kuka saa näytellä ketä”, transnäyttelijä Miiko 
Toiviainen vastaa näin: ”Itse en koskaan käytä sanaa 'saa. 
Miettisin, että haluammeko me ja kannattaako meidän tehdä näin. 
Se on se, mitä Ttaiteentekijän pitäisi kysyä. Sama pätee 
rodullistettuihin hahmoihin. Ihmiset ymmärtävät, että ei kannata 
laittaa black facea näyttämölle. On hyvä miettiä, vahvistaako esitys 
rasistisia rakenteita.” [13] 


Jokainen voi itse miettiä, saako (”kannattaako”) 2020-luvulla 
Suomessa käyttää b/ack facea (mustaksi maskeerausta) teatterissa. 
Eihän sitä mikään laki kiellä, mutta mitkä olisivat seuraukset 
näytelmän työryhmälle? Jos joku kaikesta kielteisestä palautteesta 
huolimatta pitäisi yhä perusteltuna käyttää black facea teatterissa, 
antaisiko Miiko samanmielisineen esityksen todella toteutua ja 
osallisten jatkaa teatteriuraansa myös sen jälkeen? Eikö esityssalin 
ulkopuolella = osoitettaisi mieltä? Eikö tilavuokraajaan otettaisi 
yhteyttä ja pyydettäisi irtisanomaan sopimus rasistisen” 
teatteriesityksen kanssa? Eikö työryhmän tuleviin työnantajiin 
otettaisi yhteyttä ja vaadittaisi heitä irtisanomaan ”rasistiset” 
työntekijänsä? Mikäli työnantaja ei jostain syystä Jjoustaisi 
(Helsingin kaupunginteatterin johtaja ainakin joustaisi, se on jo 
nähty), — eivätkö — valveutuneet — teatterityöntekijät = boikotoisi 
näytelmiä, joihin nämä ”rasistiset” teatterilaiset olisi palkattu ja 
kieltäytyisi — työskentelemästä — heidän — kanssaan? Samassa 
haastattelussa Toiviainen sanoo: ”Jos tämä tehtäisiin Lontoossa 
tänä vuonna, siitä nousisi paskamyrsky, jonka rinnalla Helsinki 
kalpenisi.” Niin, ei tarvitse käyttää sanaa ”saa”. Riittää kun tekee 
ihmisten elämästä helvettiä. Viesti menee kyllä perille. 


Koneen säätiön haastattelussa Koko Hubara kieltää vastuunsa 
samaan tapaan: ”En itse ole sitä mieltä, että vain nainen voi tehdä 
naisiin liittyviä asioita, lesbo lesboihin, ja juutalainen juutalaisiin - 
etenkään taiteessa. Taide on vapautta. Mutta, jokaisen meistä, 
myös vapaiden taiteen tekijöiden, on pohdittava sitä, mitä 
implikaatioita juuri meillä tekijöinä on. Mitä tarkoittaa, jos minä 
olen valkoinen kirjailija ja kirjoitan mustia ja ruskeita hahmoja? 
Miksi minulla on tarve tehdä niin? Mitä nuo hahmot ja kehot 
tuottavat minulle, mitä valkoinen hahmo ja keho ei tuota, ja miksi? 
Mitkä ovat valkoisten taiteilijoiden ja rodullistettujen 
muusien/kohteiden historialliset suhteet? Miten varmistan, etten 
toisinna stereotypioita ja rodullistamisen prosesseja, jotka ovat osa 
tosielämän syrjintää?” [3] Suomen Kuvalehden haastattelussa 
Hubara sanoo: ”[M]likä mandaatti ja valta minulla olisi kieltää 
mitään?' Tarkoitus ei ole kieltää. Tarkoitus on herättää keskustelua.” 
[14] 


Alkuperäisessä — kirjoituksessaan Hubara kuitenkin tuomitsee 
Lindstedtin kirjan varauksetta: ”Ihmisenä, joka on saanut 
juutalaisen kasvatuksen ja tapellut syömishäiriötä vastaan lapsesta 
saakka, koen hyvin loukkaavana, että yksi kokemuksistani ja 
olemassaoloitani [sic] on yksinkertaistettu jännittäväksi tarinaksi 
kantasuomalaisen naisen toimesta.” [1] 


Niin, käytännössä Hubara ei kiellä mitään, mutta mitäpä luulette, 
kirjoittaako Lindstedt vielä juutalaisesta syömishäiriöisestä 
naisesta, kun sellainen on julistettu loukkaavaksi juutalaisia 
syömishäiriöisiä naisia kohtaan? Haluaako Lindstedt julkisesti 
asemoitua vastustamaan ”vähemmistöjen oikeuksia”? Haluaako 
yksikään ”vapaa taiteen tekijä” leimautua ihmiseksi, joka ei pohdi 
”tekijyydensä = implikaatioita” tai varmista, ettei ”toisinna 
stereotypioita ja rodullistamisen prosesseja, jotka ovat osa 
tosielämän — syrjintää”? (On oleellista huomata, että näissä 
velvollisuuksissa onnistumisen = ja epäonnistumisen arvioi 
luonnollisesti sana-aktivistien kansantuomioistuin.) 


Hubara vastaa tähän retoriseen kysymykseen itsekin, kun SK:n 
toimittaja sitä kysyy: "Entä jos Lindstedt kirjoittaisi seuraavaan 
teokseensa samantyyppisen hahmon? Hubara miettii hetken. 'Se 
olisi hämmentävää ja hassua.” 


Kieltämättä. ”Halusin vain herättää keskustelua” tai ”kiinnittää 
huomiota laajempiin valtarakenteisiin” on tuttu vastaus asiaan 
liittyvissä haastatteluissa. Se on myös kiemurtelua. Todellisuudessa 
nämä vähemmistöaktivistit rajoittavat ulostuloillaan taiteilijoiden ja 
kaikkien itseilmaisua harjoittavien kansalaisten vapautta. Jonkin 
asian = käytön tai tekemisen julistaminen ”loukkaavaksi”, 
”kulttuuriseksi omimiseksi” tai "rasistisia valtarakenteita 
uusintavaksi” johtaa takuuvarmasti sen lopettamiseen - mikäli 
syytöksen kohde haluaa vaikuttaa sivistyneeltä ja hyvältä ihmiseltä. 
Suurin osa meistä haluaa; käytännössä kaikki, joitain 
poikkeuksellisia änkyröitä lukuunottamatta. On yhdentekevää, 
haluavatko nämä vähemmistöaktivistit herättää keskustelua vai 
eivät, kun käytännössä heidän ulostulojensa seurauksena on vain 
kauhua, taiteellista lamaannusta ja hervotonta anteeksipyytelyä. 
Ymmärrys ei lisäänny vaan vähenee. Ihmiset pelkäävät. On 
koomista, jopa eksistentialistista väittää tämän jälkeen, että 


"hänellä on taiteellinen vapaus” (Hubara, SK) tai että ”en koskaan 
käytä sanaa 'saa” (Toiviainen, YLE). Onhan aseella uhatullakin 
ihmisellä aina valinnanvapaus: hän saa ihan itse päättää, totteleeko 
uhkaajaa vai kärsiikö seuraukset. 


Helsingin Teatterikorkeakoulun tapauksessa toistuu moni edellä 
esitellyistä sana-aktivismin piirteistä. Suomen Kuvalehden jutussa 
(11.12.2020) opettajat — kertoivat "vaikeasti — määriteltävästä 
yleisestä ilmapiiristä ja sen aiheuttamasta joukkopaineesta”, jonka 
vuoksi eräs opettaja kertoi miettineensä ”voiko edes jatkaa 
työssään”. [15] Moni opettaja kieltäytyi kommentoimasta asiaa 
nimellään, koska aihe on niin ”herkkä”. Yleisradion jutussa (18.12.) 
haastatellut opiskelijat tyrmäsivät väitteet painostavasta ilmapiriistä 
ja kertoivat ainoastaan olevansa ”kriittisiä” ja kaipaavansa 
”keskustelua”. [16] Ylioppilaskunnan hallituksen puheenjohtaja 
Sofia Charifi sanoi: ”Itselleni ei ole tullut sellaista kuvaa, että 
opettajat olisivat haluttomia muutokseen. Aina, kun näistä asioista 
on keskustelu ylioppilaskunnan ja yliopiston johdon välillä, niin 
näkemyksemme on otettu hyvin vastaan.” Se, että opettajat 
kasvokkain myötäilevät opiskelijoiden muutosehdotuksia, tuskin 
tarkoittaa, ettei painostavaa ilmapiiriä ole olemassa — kenties jopa 
päinvastoin. Charifi jatkaa: ”Kyse on siitä, että opitaan yhdessä 
tapoja tehdä asiat toisin esimerkiksi kielenkäyttöä uudistamalla.” 
Kuulostaa kerrassaan kivalta, mutta mitähän mahtaa käytännössä 
tarkoittaa. Ainakin Taideyliopiston opiskelijoiden henkilökunnalle 
laatimassa = ”inklusiivisuusagendassa” oli 26 kohdan lista 
"tarvittavista toimista”. Liitteenä oli lähes 200 artikkelin suositeltu 
lukulista. 1306 entistä ja nykyistä taidekorkeakoulujen opiskelijaa 
allekirjoitti  yleisluontoisemman vetoomuksen, jossa vaadittiin 
muutoksia taidekoulujen opetussuunnitelmiin ja 
sisäänpääsyvaatimuksiin. [17] Vetoomuksen mukaan: 
"Tulevaisuudessa antirasististen strategioiden tulee olla erottamaton 
osa taidekoulutusta. Taide ei koskaan ole epäpoliittista eikä 
neutraalia ja huomiotta jättäminen on hiljaista hyväksyntää. Siksi 
vaadimme muutoksia!” Ei suoraan sanottuna kuulosta siltä, että 
"opittaisiin yhdessä tapoja tehdä toisin” tai annettaisiin opettajille 
edes — mahdollisuutta suhtautua — muutokseen — haluttomasti. 
(Oletettavasti sellaisen mahdollisuuden kaipuu olisi vetoomuksen 
allekirjoittaneiden mukaan ”valkoista haurautta”, joka vetoomuksen 


mukaan ”ilmenee joukkona puolustusliikkeitä, kuten vastaväitteinä, 
vaikenemisena, vihan, pelon tai syyllisyyden ulkoisina ilmaisuina”.) 


Muutkin — Yleisradion juttuun haastatellut opiskelijat kielsivät 
painostavansa opettajiaa. He myös kielsivät kokeneensa itse 
aatteellista painostusta. Yksikään heistä ei kuitenkaan kieltänyt 
sellaisen kohdistumista joihinkin muihin opiskelijoihin. Yksikään 
haastateltu opiskelija ei kertonut, esiintyykö koulussa ollenkaan 
sana-aktivistisesta hegemoniasta eriäviä mielipiteitä, ja jos esiintyy, 
kuinka niihin suhtaudutaan. Siitähän alkuperäisessä artikkelissakin 
oli kyse: painostavasta pelon ilmapiiristä, joka koskettaa sekä 
oppilaita että opettajia. Ylen juttuun haastatellut eivät koe pelon 
ilmapiiriä, mikä on tietysti hyvä, mutta se ei vielä todista, etteikö 
sellaista olisi olemassa. 


Jokainen varmasti ymmärtää, että mahdollisilla väärinajattelijoilla 
on oikeamielisiä opiskelija-aktiiveja korkeampi kynnys jakaa 
ajatuksiaan julkisesti. Eräs kynnyksen ylittänyt 
teatterikorkeakoululainen oli Ylelle kokemuksistaan kirjoittanut 
(23.2.) — Liila Jokelin, joka haluaa eroon ”valkoisesta, 
heteronormatiivisesta ja patriarkaalisesta maailmasta”, mutta 
kertoo = silti pelkäävänsä, ”'sillä taantumukselliseksi ja jopa 
äärioikeistolaisen retoriikan käyttäjäksi leimautuminen saattaa 
tapahtua hyvin helposti nykyään.” [18] Eräs opiskelijatoveri olikin jo 
todennut Jokelinin ”valveutumattomaksi (unwoke)”. Jokelin kertoo, 
että viiden vuoden aikana ”yhteiskunnan henkinen ilmapiiri on 
kokenut — valtavan muutoksen.” Jokelinin mukaan sinänsä 
kannatettavia tavoitteita (mm. em. "valkoisen maailman” 
hävittäminen) = edistetään vahtimalla = ”taideteosten = eettistä 
oikeaoppisuutta”. Jokelinin mukaan ”vahtimisen takaa saattaa 
paljastua - - kiusaamista tai puhdasta vallanhimoa.” Jokelin kertoo 
aistivansa sekä itsessään että muissa opiskelijoissa 
oikeaoppisuuden painetta. Jokelin kertoo sukupolvensa olevan 
taipuvainen — tulkitsemaan taidetta ensisijaisesti = poliittisesti. 
Esimerkkinä hän mainitsee rasismisyytökset, joita on kohdistettu 
Tukholman suurimman taidekoulun ”Valkoinen meri” -tilan nimeen. 
[19] 


Jos Jokelinin kaltainen ”edistyksellinenkin” joutuu pelkäämään 
leimautumista, miltä luulette niistä opiskelijoista tuntuvan, jotka 


eivät halua eroon ”valkoisesta maailmasta”? Tai jotka äänestävät 
Perussuomalaisia? (Perussuomalainen teatteriopiskelija voi tuntua 
mahdottomalta ajatukselta, mutta se johtuu vain siitä, että 
perussuomalaisen teatteriopiskelijan täytyy olla hiljaa 
politiikastaan.) Oli Teatterikorkeakoulussa yhtään perussuomalaista 
tai ei, olennaista on se, että sana-aktivisteille jopa perus (väli!) 
suomalainen on sietämättömän rasistinen ihminen. Ei tarvitse edes 
äänestää perussuomalaisia ollakseen rasisti (mihin vielä setämies 
Husu Hussein vetää rajan [20]), riittää että ”toisintaa valkoisuuden 
rakenteita”. "Valkoisen maailman” häviötä toivova Liila Jokelinkin on 
”valveutumaton” ja jollain tavalla epäilyttävä ihminen. 


Nähdäkseni Jokelinin huolet ovat pääpiirteissään samat kuin tässä 
julistuksessa esitetyt. Kyse ei ole aatteesta vaan toimintatavoista. 
Moni voi tietysti ajatella, ettei näyttelijäopiskelijoiden aatteellinen 
touhuilu kosketa itseä, mutta nämä ihmiset tekevät tulevat 
teatteriesitykset ja elokuvat, ajan kanssa he päätyvät 
apurahalautakuntiin ja kulttuuripolitiikan vaikuttajiksi. Nämä 
ihmiset myös ennakoivat asenneilmapiirin muutosta, toimivat 
edelläkävijöinä. Jokelinin sanoin: ”Taiteilijat ovat aina olleet 
yhteiskunnan antenni.” Tai kuten antirasistiset opiskelijat sen itse 
vetoomuksessaan muotoilevat: ”Valmistuvat opiskelijat ovat osa 
heitä, joiden unelmat ja ehdotukset rakentavat huomisen 
todellisuutta.” 


Myös sana-aktivistien piirin sisäpuolelta on esitetty kritiikkiä 
vallitsevaa = ilmapiiriä = kohtaan. Esimerkkinä pitkän linjan 
vasemmistoaktivisti ja antirasisti Veikka Lahtinen. Seuraavassa 
referoimme ja lainaamme hänen ajatuksiaan Helsingin Sanomissa 
julkaistusta esseestä otsikolla "Olin sosiaalisen 
oikeudenmukaisuuden soturi —- kunnes halusin lopettaa sotimisen” 
(”sosiaalisen — oikeudenmukaisuuden — soturi” on suomennos 
suunnilleen ”sana-aktivistia” merkitykseltään vastaavasta 
englanninkielisestä käsitteestä social justice warrior). [21] 


Lahtinen kertoo omaksuneensa kritiikittömästi intersektionaalisten 
feministien saarnaamia sääntöjä. Hän kertoo, kuinka ”[pyhistä 
sorretuista] ei koskaan sanottu kriittistä sanaa, vaikka he toimisivat 
täysin älyttömillä tavoilla”, ja kuinka ”[sortajat] olivat roskaväkeä, 
joille sai sanoa mitä vain.” Lahtinen kertoo tunteneensa jopa 


itseinhoa kuulumisestaan sortajien luokkaan. Lisäksi hän kertoo 
aistineensa piilotetun käyttäytymiskoodin kaikkialla ympärillään. 
Ystävät pelkäsivät osallistua keskusteluihin, etteivät vahingossa 
sanoisi jotain ”väärää”, ja Lahtinen tunnisti saman pelon 
itsessäänkin. Lahtinen referoi ruotsalaisen feministi = Liv 
Strömauistin ajatuksia tällaisen käytöksen taustoista: Strömauistin 
mukaan vasemmistolaiset nettiaktivistit kituvat poliittisen vallan 
puutteessaan, joten he purkavat katkeruuttaan marginaalisesti 
erimielisiin aatetovereihin. Lahtisen mukaan ”aktivistit loivat 
sääntöihin perustuvaa ilmapiiriä, jossa oma harkinta ei ollut 
oleellista, vaan jokaisen asema identiteettien hierarkiassa ratkaisi 
puheen pätevyyden.” Suomeksi tämä tarkoittaa, että suomalaisten 
mielipiteet eivät olleet yhtä arvokkaita kuin ulkomaalaistaustaisten, 
miesten mielipiteet eivät olleet yhtä arvokkaita kuin naisten eivätkä 
naisten yhtä arvokkaita kuin ”sukupuolivähemmistöjen”, eivätkä 
heteroiden mielipiteet olleet yhtä arvokkaita kuin 
”seksuaalivähemmistöjen”. Pieni joukko ylläpiti myllyä, mutta 
"muiden feministien ja antirasistien kyvyttömyys irtisanoutua tästä 
myrkyllisestä  verkkoilmapiiristä = tarkoitti, että se hiljaisesti 
hyväksyttiin.” 


Lahtinen esittää monia samansuuntaisia ajatuksia kuin mekin. 
”Verkkofeministit” eivät sietäneet "vääränlaista kielenkäyttöä”, josta 
rangaistiin ankarasti, esimerkiksi sulkemalla sääntörikkurit ulos 
keskustelualueilta. Lahtisen mukaan tämä ajoi ihmisiä poliittiseen 
passiivisuuteen ja ”oikeistoradikalismiin” —- joka tapauksessa pois 
feminismin luota. Aikanaan myös Lahtinen itse suljettiin ulos 
parhaista aktivistipiireistä, koska hän oli esittänyt vääränlaisen 
vitsin. Sen tarkoitus oli ollut pilkata poliittisia vastustajia, mutta 
aktivistitoverien kansantuomioistuin totesi sen silti aatteen 
tavoitteille haitalliseksi. Kirjoituksensa lopuksi Lahtinen luettelee 
toimintatapoja, joista irtisanoutuu: ”[HJ]yvää tarkoittavien mutta 
kömpelöiden ihmisten nopea tuomitseminen, sääntöjen laatiminen 
toisille, ja identiteetteihin perustuvien hierarkioiden muodostaminen 
ihmisten — välille.” Lahtisen loppukaneetti voisi olla suoraan 
meidänkin kynästämme: ”Säännöt ovat pelkkää sanelupolitiikkaa, 
elleivät niitä noudattavat aidosti ymmärrä ja hyväksy niitä.” 


Nähdäkseni Lahtisen päätelmät ovat täysin yhteneviä tämän 
julistuksen kanssa, vaikka en tiedä olisiko hän itse samaa mieltä. 


Vähintään henki ja tarkoitus ovat samat: ei ole kyse 
antiantirasismista tai -fasismista vaan ahdistavan dogmaattisen 
keskustelukulttuurin purkamisesta. Se on pitkällä tähtäimellä 
haitallista myös sana-aktivismiliikkeelle itselleen. Sen lisäksi, että 
ehdoton hyökkäysstrategia vieraannuttaa maltillisia, se johtaa 
kohteissaan katkeruuteen ja vastaiskuun. Niin kauan kuin elämme 
demokratiassa, vihollisten hankkiminen ei ole kestävä strategia 
millekään poliittiselle liikkeelle. 


Pelon ilmapiiri ei vaikuta ainoastaan poliittisesti suuntautuneisiin 
ihmisiin, vaan se tahraa pikkuhiljaa kaiken julkisen itseilmaisun. 
Kuten aiemmista esimerkeistä nähdään, varsinkin taidemaailma on 
hätää kärsimässä sana-aktivistien mielivaltaisten sääntöjen kanssa. 
Taidekoulussa opiskeleva tuttavamme oli vastikään käyttänyt 
teoksessaan runsaasti mustaa ja valkoista väriä, leikitellyt niiden 
symboliikalla. Opiskelutoverien yleisöpalautteessa sanottiin, ettei 
sellaista ”kannata” tehdä, koska se voidaan tulkita rasistiseksi. 
Tuttavani ei ollut edes osannut kuvitella teostaan tulkittavan näin. 
Opiskelijakaverit kyllä ymmärsivät tämän, mutta totesivat vain 
tosiasian. Olemme siis jo siinä pisteessä, että mustan ja valkoisen 
vuosituhantinen symboliikka typistyy ihonväriin. Ajattelu on 
kirjaimellisesti mustavalkoistunut. Taiteilijoiden piirissä tähän vain 
alistutaan. 


Perinteisesti on ajateltu taiteilijan tarkoituksen olevan ensisijainen 
ja etuoikeutettu lähtökohta teoksen tulkinnalle. Kohdatessaan 
moniselitteisen taideteoksen suurin osa ihmisistä kysyy yhä: ”Mitä 
taiteilija haluaa tällä sanoa?” 1960-luvulla tapahtui niin sanottu 
"tekijän kuolema”. Taiteilijan tarkoitus syrjäytettiin etuoikeutetusta 
asemastaan ja kaikenlaiset tulkinnalliset lähtökohdat asetettiin 
tasa-arvoisiksi. Tämä tarkoitti esimerkiksi mahdollisuutta tulkita 1. 
maailmansodan sotakokemuksista kertovaa kirjallisuutta 
homoeroottisuuden kuvauksena -— millaiseksi kirjailija ei ollut sitä 
missään nimessä tarkoittanut. Tunnumme kuitenkin sana-aktivismin 
myötä ottaneen uuden askeleen. Kuollut taiteilija on kaivettu 
haudastaan ja asetettu syytetyn penkille kuin paavi Formosus 
aikoinaan. Taiteilijan tarkoituksella ei ole vieläkään merkitystä, 
mutta uutena keksintönä on taiteilijan vastuuttaminen hänen 
teoksistaan tehtyjen tulkintojen perusteella. Oneironin tapauksessa 
Hubara ei kysynyt, oliko Lindstedtin tarkoituksena harjoittaa 


kulttuurista omimista. Hubara nimenomaisesti sanoi, että 
”[kulttuurisen omimisen] määrittävät ne ihmiset, jotka kustakin 
omitusta kulttuurista tulevat, eivät enemmistön edustajat.” [3] 
Selvästikin ”kulttuurinen omiminen” on Hubarasta ja monista 
muistakin moraalisesti tuomittavaa eli väärin. Hubara voi siis 
itsevaltaisesti määrittää, milloin Lindstedt on toiminut väärin, eikä 
Lindstedtilla ole siihen mitään sanottavaa. Sikäli kuin yhteisönä 
asetamme yksilön vastuuseen tekemistään vääryyksistä, Hubara 
tuomitsee Lindstedtin eikä puolustukselle anneta puheenvuoroa. 
Tässä Hubara on toki vain esimerkki laajemmasta sana- 
aktivistisesta ajattelu- ja menettelytavasta. Kenties 
asennemuutosta kuvaa se, että Juhannustanssien 
oikeuskäsittelyssä pyrittiin sentään selvittämään, oliko Hannu 
Salaman tarkoitus pilkata jumalaa. Sana-aktivistien johtamassa 
oikeudenkäynnissä — kirjailijan tarkoitusperät olisivat tuomion 
kannalta yhdentekevät. 


VALLANKÄYTTÖ 


Sana-aktivistit valittavat aina ja lakkaamatta, eivätkä ole koskaan 
tyytyväisiä ja ainoa syy miksi kukaan tuntee heidät on heidän 
valittamisensa. Kuka on koskaan kuullut heidän sanovan mitään 
myönteistä tai esittävän edes rakentavaa, myötätuntoista kritiikkiä? 
Asenne on aina vihamielinen ja se kertoo paljon toiminnan taustalla 
olevista psykologisista syistä (katkeruus, vallanhimo). 
Työyhteisössä tällainen käytös olisi narsismia. Nakkikioskilla sillä 
saisi aikaan tappelun. Kulttuuripiireissä sitä pidetään 
valveutuneisuutena. 


Esimerkkejä on lukemattomia. Tässä pari — tosin Yhdysvalloista, 
jossa kehitys on epäilemättä pidemmällä, mutta suunta on 
Suomessa sama. Tarkkailkaa tämän kaverin [22] kehonkieltä ja 
äänensävyä. Yrittäkää etäännyttää itsenne sanojen sisällöstä. 
Kuvitelkaa, että hän on työnantajanne, joka puhuu teille siitä, 
kuinka — työajat = tulisi merkitä seurantalomakkeisiin. Tai 
aviopuolisonne, joka kertoo, kuinka häntä ärsyttää tapasi jättää 
likaiset astiat huuhtomatta tiskialtaaseen. Onko vastaanottavainen 
olo? Puhutteleeko hän sinua kuten vertaistaan, ihmistä jolla on 
tunteet, historia, ajatuksia ja itseisarvo? Toisessa esimerkissä [23] 


näemme —valveutuneiden — ylioppilaiden ryhmän, joka kieltää 
rehtoriaan elehtimästä käsillään. Kun rehtori tottelee, oppilaat 
alkavat avoimesti nauraa hänelle. Kummassakaan tapauksessa ei 
ole havaittavissa minkäänlaista pyrkimystä (kritiikin kohteen 
kunnioittamiseen tai kohtaamiseen tasaveroisena ihmisenä. 
Kummassakin videossa sävy on alentuva, nöyryyttävä ja pilkallinen. 
Valta-asetelma on selvä, mutta se on täysin päinvastainen kuin 
ääneenlausuttu ja yleisenä totuutena hyväksytty. Vaikka musta on 
selitetty valkoiseksi, se ei muuta todellisuutta. 


Todellisuus ei kuitenkaan näy, ellei katsoja osaa etäännyttää itseään 
”itsestäänselvyyksistä” ja katsella tilannetta ulkopuolelta, 
”tyhmästi”, vailla ennakko-oletuksia kuin avaruusolio tai 
ihannesosiologi. Vallankäyttö suorastaan hyppää silmille, kun 
luovutaan siitä ennakko-oletuksesta, että valkoiset sortavat mustia 
ja enemmistöt vähemmistöjä ja sana-aktivistit ovat rohkeita 
oikeudenmukaisuuden puolestapuhujia ja muut pahoja syrjinnän 
mahdollistajia. Tässä täytyy etäännyttää itsensä sanotusta asiasta 
ja tarkastella konkreettisia tapahtumia. Kun ”sorrettu” vihaisesti 
ojentaa ja sortaja” vastaa ojennukseen vuolain anteeksipyynnöin 
ja lupaa kaikin keinoin pyrkiä sortamaan vähemmän, ei kaikki ole 
aivan sitä miltä kuulostaa vaan päinvastoin juuri sitä miltä näyttää. 
Ongelma on tällaisen neutraalin, = etäännytetyn — katseen 
saavuttamisessa. Esimerkiksi jos on tottunut pitämään köyhiä 
laiskoina ja rikkaita ahkerina, on lähes mahdotonta nähdä sitä 
yhteiskunnallista epätasa-arvoa, joka köyhien ja rikkaiden välillä 
vallitsee ahkeruudesta tai laiskuudesta huolimatta. Samaan tapaan 
meidän on vaikea nähdä todellista valtamekaniikkaa ”sorretun” ja 
”sortajan” leimojen alla, mutta kun sen kerran tunnistaa, sitä on 
vaikea olla näkemättä kaikkialla. Yksi komentaa, toinen tottelee ja 
jos ei tottele, häntä rangaistaan tottelemattomuudestaan. Yhtä ei 
koskaan rangaista, vaikka hänen komentonsa olisivatkin olleet 
virheellisiä tai haitallisia. Yksi arvostelee, toinen tekee julkisia 
katumusharjoituksia ja lupaa parantaa tapansa. Yksi puhuttelee 
toista kuin jotain itseään alhaisempaa, jotain vastenmielistä, 
halveksuttavaa, ja toinen pyytää anteeksi omaa olemassaoloaan, 
omaa alhaisuuttaan, tunnustaa pahuutensa ja lupaa yrittää 
parantaa tapojaan. Ja aina se yksi käskee ja kritisoi ja aina se 
toinen tottelee ja nöyristelee. Sitä yhtä vain kutsutaan ”sorretuksi” 
ja sitä toista ”sortajaksi”. Tätä päivänselvän näköhavainnon 


vastaista nimittelyä sitten oikeutetaan mitä erikoisemmilla 
käsitehimmeleillä. Ne ovat kieltämättä vaikuttavia. Mutta jos niitä 
vain uskaltaa kyseenalaistaa, huomaa niiden sortuvan hetkessä. 
Tämä paljastui esimerkiksi Suomen Kuvalehden jutussa, jossa 
yritettiin selvittää ”kulttuurisen omimisen” käsitteen merkitystä. 
Sukupuolentutkimuksen professori ei osannut määritellä sitä ja 
käski toimittajaa kysymään käsitteestä kirjoittaneelta tohtorilta. 
Tämäkään ei osannut määritellä käsitettä ja kehotti vuorostaan 
kääntymään sosiaaliantropologian professorin puoleen, joka sitten 
selväsanaisesti kielsi käsitteen tieteellisyyden ja kuvasi sitä sanoin 
"ristiriitainen ja monin tavoin huono”. Tällaisen ”yhdysvaltalaisen, 
eri kulttuuriryhmien kamppailuissa” käytetyn käsitteen perusteella 
kuitenkin päätetään, millaisia radio- ja televisio-ohjelmia Suomessa 
tehdään ja esitetään. [14] 


Sana-aktivistien tyyli kertoo paljon heidän perimmäisistä 
tarkoitusperistään. Heidän esittämänsä kritiikki ei ole koskaan 
rakentavaa. Rakentava kritiikki = antaa kohteelleen = aina 
mahdollisuuden ottaa kritiikki vastaan menettämättä kasvojaan. 
Laura Lindstedt ei olisi mitenkään voinut hyväksyä Hubaran 
esittämää kulttuurisen omimisen syytettä menettämättä kasvojaan. 
Lindstedtillä oli vain kaksi mielekästä vaihtoehtoa: myöntää 
rasisminsa (eli nöyrtyä ja alistua) tai kieltäytyä koko keskustelusta 
(kuten tekikin). Syytteen kieltämiseen hän ei lähtenyt, sillä se olisi 
tarkoittanut — vähemmistöaktivistin avointa = ja itsetuhoista 
haastamista. Joka tapauksessa sana-aktivistien vihamielinen ja 
tuomitseva tyyli herättää epäilyksen kritiikin todellisista motiiveista: 
onko tarkoituksena todella vähentää rasismia? Mikäli olisi, eikö 
kritiikki kannattaisi esittää myötätuntoisesti ja rakentavasti, niin 
että kohde voisi todella vähentää (oletetusti) rasistista käytöstään 
ja säilyttää silti kasvonsa, vaikuttaa ihan hyvältä tyypiltä? 
Nykymallin mukaan kohde voi vain nöyryyttää itsensä julkisesti, 
pyytää anteeksi ja alistua, mikä saa hänet vaikuttamaan ainoastaan 
heikolta ihmiseltä. Tällaisen alistumisen herättämä vaistomainen 
katkeruus on arvatenkin vähemmistöaktivistien suomalaisten 
”Tiittolaisten” fanaattisuuden taustalla. Itse kerran alistuneet 
tahtovat purkaa katkeruutensa ja alistaa nyt itse vuorostaan, mistä 
syystä he hyökkäävät toisten suomalaisten kimppuun paljon 
röyhkeämmin kuin kukaan ”rodullistettu” itse. Ilmiö on jokaiselle 
tuttu koulun pihalta. Äsken lyöty lapsi lyö pian itseään pienempää, 


kostaa oman alistamisensa itseään heikommalle. Armeijan 
simputusperinne on aivan samaa sosiaalipsykologiaa. Kansankielellä 
"pannaan vahinko kiertämään.” 


Tämän kaiken tulisi herättää epäilys: onko tämän sana-aktivismin 
tarkoituskaan vähentää rasismia? Välillä on tarpeen etäännyttää 
itseään retoriikasta ja tarkastella asiaa funktionalistisesti: mitä 
seurauksia tietyllä toiminnalla on ja voisiko olla niin, ettei kyseessä 
ole harmillinen sivuvaikutus tai välivaihe matkalla prosessin 
päätökseen vaan itse tarkoitus? Tulisi tarkastella lopputuloksia: 
mitä tämä kohukulttuuri todella saa aikaan? Hävittääkö se todella 
rasistiset ihmiset valta-asemista, vai ahdistaako se sittenkin vain 
tavallisia ihmisiä, pelottelee heidät osallistumasta julkiseen 
keskusteluun tai ilmaisemasta itseään vapaasti? Voisiko vieläpä olla 
niin, ettei jälkimmäisessä ole kyse epäonnistumisesta vaan 
nimenomaan onnistumisesta; että tämä pelon ilmapiiri ei ole ikävä 
sivutuote vaan koko toimen varsinainen tavoite? Tässä 
tapauksessa: — voisiko olla niin, ettei ammattipöyristyjien 
tarkoituksena olekaan vaientaa aitoja rasisteja ja natseja? Että ”Ei 
natseja Turkuun!” -päivitys ei olekaan suunniteltu karkottamaan 
natseja -— sellaisia harvemmin löytyy kyseisiä päivityksiä 
tehtailevien kavereista - vaan pelottelemaan oman tuttavapiirin 
kriittisiä ja oikeistolaisia ääniä vaikenemaan natsileiman pelossa ja 
samalla moraalipatsastella antifasistikavereille: ”Minäkin huudan, 
minäkin olen hyvä!” Että tavoitteena olisikin pelotella maltilliset ja 
kriittiset — hiljaisuuteen sana-aktivistien — hirmuvallan = edessä? 
Väitämme, että joidenkin osalta kyse on juuri tästä. Syrjinnän 
vastustaminen on heidän kohdallaan valeasuista syrjintää. 


Vähemmistöihin, sukupuoleen, seksuaalisuuteen ja 
maahanmuuttoon liittyvää keskustelua kuvaillaan usein 
miinakentäksi. Vertauskuva on osuva, ehkä osuvampi kuin sen 
käyttäjät ymmärtävätkään, = sillä vaikka miinoihin astutaan 
vahingossa, ne asennetaan aina tarkoituksella. 


Koko Hubaran pöyristyminen on vallankäyttöä, jolla hän yrittää 
pelotella ja vaientaa Laura Lindstedtiä ja kaikkia muita suomalaisia: 
”Ellette kirjoita kuten minä haluan, minä pöyristyn ja teen asiasta 
numeron.” Vaikka Hubaran ulostulosta ei seurannutkaan Lindstedtin 
ristiinnaulitsemista, saavutettiin pelotevaikutus silti. Lindstedt 


selvisi ryöpytyksestä, koska hän oli 1) nainen ja 2) silloista Sipilän 
hallitusta palkintopuheessaan ankarasti arvostellut 3) tuore 
Finlandia-voittaja, joka oli siten 4) kanonisoitu ”hyväksi 
kirjailijaksi”. Nämä seikat suojelivat häntä. Kuka olisi vastaavassa 
tilanteessa puolustanut aloittelevaa tai jo-ummehtunutta 
mieskirjailijaa, joka ei olisi ollut kulttuuri-instituutioiden suosiossa 
ja/tai olisi edustanut poliittista oikeistoa? Niinpä vaikka Lindstedt 
säilyi pystyssä, ymmärtävät kaikki muut jatkossa olla kirjoittamatta 
noista ”rodullistetuista”, etteivät vain herättäisi sana-aktivistien 
vihaa. Ja niin kauan kuin näin on, voivat Hubara ja kumppanit 
valittaa suomalaisten rasistisuutta, kun ”rodullistetuilla” ei ole 
”representaatiota” (eli edustusta, näkyvyyttä taiteessa ja 
viihteessä). Käytännössähän tämä vaatimus - että 
"representaatiota” täytyy lisätä, mutta sitä eivät saa suomalaiset 
tehdä - on vaatimus julkaista lisää ”rodullistettuja” kirjailijoita. 
Mieluummin kuin suomalaisia, vaikka suomalaiset olisivat parempia. 
Tätä ei vain voi vielä esittää aivan näin suoraan, mutta jos hetken 
miettii, ymmärtää tämän olevan ainoa mahdollinen lopputulos, joka 
edes teoriassa tyydyttäisi Hubaraa: että kustantamot alkaisivat 
suosia ”rodullistettuja” suomalaisten kirjailijoiden yli; toisin sanoen 
syrjiä suomalaisia kirjailijoita. 


Onko tällainen edellä hahmoteltu vallankäyttö Hubaran osalta 
oikeutettua on erillinen kysymyksensä. Tarkoituksemme on nyt vain 
herättää suomalaiset tämän vallankäytön todellisuuteen. Toki meitä 
voi vuorostaan syyttää poliittisista tarkoitusperistä. Vaikka niin 
olisikin, olennaisena erona on se, ettemme me tahdo sanella 
Hubaralle tai kelleen muullekaan, mitä he saavat tai eivät saa 
kirjoittaa. Tahdomme ainoastaan turvata tuon vapauden itsellemme 
ja kaikille muillekin. Emme tahdo estää Hubaraa kirjoittamasta, 
vaan herättää muut Hubaran kirjoitusten vaikutuksiin, jotka 
käytännössä rajoittavat kaikkien muiden, eritoten suomalaisten 
ilmaisunvapautta. Se, että me kirjoitamme näin, ei vaikuta Hubaran 
mahdollisuuksiin — arvostella meitä. Kun Hubara kirjoittaa 
Lindstedtistä, se vaikuttaa kaikkien suomalaisten mahdollisuuksiin 
kirjoittaa vastaavista aiheista. Sana-aktivistit tahtovat rajoittaa 
muiden ilmaisunvapautta. Me tahdomme lisätä sitä. 


Me emme tahdo vaientaa Hubaraa vaan paljastaa hänen 
vallankäyttönsä. Sen jälkeen siihen voi yhä halutessaan alistua. 


Mielestämme ihmisten olisi vain hyvä olla tietoisia sellaisesta. 
Hubara saa yhä kirjoittaa, me vain toivomme, että tolkun 
enemmistö lakkaisi ottamasta hänen absurdeja vaatimuksiaan 
vakavissaan. 


Hubara ja muut sana-aktivistit käyttävät suomalaisiin valtaa, toisin 
sanoen pyrkivät alistamaan meitä. On aika tiedostaa ilmiö ja kutsua 
sitä oikealla nimellään. Mikäli joku tahtoo alistua tähän 
vallankäyttöön, kaikin mokomin. Mutta on hyvä tietää alistuvansa. 
Me emme aio lähteä siihen leikkiin, että kirjoittaisimme mitä 
Hubara tai kukaan muukaan haluaa. Ennemminkin päinvastoin: 
innostumme kirjoittamaan siitä, mistä kielletään kirjoittamasta. 
(Olemme vaikeita luonteita.) Ja ottakaa mahdolliset alistujat 
huomioon se mahdollisuus, ettei Hubaraa voi tyydyttää. Sillä kuka 
osaisi kuvitella tulevaisuuden, jossa Hubara ei valittaisi; jossa 
suomalaisessa kulttuurissa olisi tarpeeksi ”representaatiota”, 
rikkautta ja monikulttuurisuutta? Mitään utopiaa ei ole. Tämä 
hullunmylly on heidän tavoitteensa: sekoilu jossa suomalaiset 
omassa — syyllisyydentunnossaan antavat täysin kohtuutonta 
huomiota ja valtaa tietyille ihmisille ainoastaan heidän etnisen 
taustansa vuoksi. (Se on muuten rasismia.) Paljolti he ovat 
onnistuneet. Suomalaiset eivät uskalla kutsua sortoa sorroksi tai 
rasismia rasismiksi, kun sitä harjoittaa vähemmistön jäsen heitä 
itseään kohtaan. Tai suomalainen suomalaista kohtaan. 


Suomalaisiin kohdistuva vallankäyttö on epäpolitisoitua. Siitä ei saa 
puhua. Se on ikään kuin itsestäänselvyys ja oikeutettua, 
luonnollista, näkymätöntä, samoin kuin rotuerottelu Yhdysvalloissa 
sata vuotta sitten. (Tarkoituksemme ei ole verrata sorron määrää 
tai voimakkuutta, vaan kiinnittää huomiota tilanteiden muodolliseen 
samankaltaisuuteen.) Mikään puolue ei ajanut mustien oikeuksia, 
ennen kuin he alkoivat ajaa niitä itse. Vasta heidän tehtyään esityöt 
eli aloitettuaan kulttuurisen kamppailun ja otettuaan suurimmat 
riskit, tultuaan pahoinpidellyiksi ja murhatuiksi, asiasta saattoi tulla 
poliittinen kysymys, josta käytiin poliittinen kamppailu, jonka 
mustat lopulta voittivat. Mikäli suomalaiset tahtovat vapautua tästä 
sana-aktivistien harjoittamasta syrjinnästä, suomalaisiin kohdistuva 
vallankäyttö täytyy politisoida. Siihen tullaan reagoimaan yhtä 
vihamielisesti kuin mustien vastaavaan yritykseen Yhdysvalloissa 
vajaat sata vuotta sitten, koska sen politisoiminen uhkaa kaikkia 


niitä, joiden valta-asema perustuu tähän suomalaisiin kohdistuvaan 
vallankäyttöön ja kulttuuriseen alistussuhteeseen. Nämä ihmiset 
eivät raivostu mistään oikeudentunnosta vaan pelosta; koska he 
pelkäävät oman asemansa puolesta. Mikäli suomalaiset voittavat 
poliittisen taistelun ja heittävät kohukulttuurin, identiteettipolitiikan 
ja ”poliittisen korrektiuden” kahleet yltään, kaikki vähemmistöjen 
liittolaiset jäävät tyhjän päälle; silloin he olisivat lyöneet vetoa 
häviävän hevosen puolesta ja menettäneet kaiken. Heillä olisi enää 
Hubara, jota kukaan muu ei ottaisi vakavissaan. Sillä hetkellä tosin 
hekin lakkaisivat nöyristelemästä Hubaraa, sillä tuolla nöyristelyllä 
ei enää voittaisi oikeutta nöyryyttää vuorostaan joitain muita. Sitä 
jäisi ns. ”junan ensimmäiseksi”, joka joutuu ottamaan, mutta ei saa 
itse antaa. Siinä vaiheessa on parempi unohtaa koko juttu ja lähteä 
kotiin. 


Ilmiö on tuttu kommunismista, kun porvarillisen järjestelmän 
pudokkaat kiirehtivät liittoutumaan työväen kanssa varmistaakseen 
edullisen yhteiskunnallisen asemansa tulevassa utopiassa. Kukaan 
ei vihaa porvaria niin paljon kuin toinen porvari. (Sama laihtuneiden 
lihavien ja raitistuneiden alkoholistien kohdalla.) Suomen 
kaltaisessa maassa ilmiö korostuu, koska meillä on dramaattinen 
alitarjonta — pöyristymisalttiista — vähemmistöistä. — Suomalaiset 
pyrkivät vastaamaan kysyntään ja pöyristyvät vähemmistöjen 
puolesta, minkä lisäksi on tietysti myös välimuotoja kuten 
helsinginsaamelaisia. Todennäköisesti tänä päivänä suomalaisen 
rasismista loukkaantuva onkin toinen suomalainen. Tämä ei muuta 
asian sosiaalista dynamiikkaa: kyse on yhtä lailla vallankäytöstä. 
”Hei tuo oli kyllä nyt aika rasistista puhetta!”, tarkoittaa: ”Minä 
tiedän enemmän kuin sinä ja siksi saan määrätä mitä sinä saat ja 
et saa sanoa!” 


Suurin osa sana-aktivisteista on varmasti aidosti hyväntahtoisia 
ihmisiä, ydinporukan hyväksikäyttämiä ”hyödyllisiä idiootteja”, jotka 
uskovat aatteeseen ja tahtovat parantaa maailmaa. He saattavat 
kokea ydinporukan radikaalit otteet kiusallisiksi ja ahdistaviksi, 
mutta eivät uskalla arvostella niitä. Osa sana-aktivisteista taas on 
opportunistisia hyväntekijöitä, joille ylevä päämäärä pyhittää 
alhaisimmatkin keinot. He ovat valmiita mihin tahansa alistaakseen 
pahoina pitämänsä ihmiset. Sitten ovat tietysti erikseen puhtaasti 
vallanahneet. Sinänsä he ovat oikeilla apajilla, että valtaa on jaossa 


ja paljon, jos vain viitsii julkisesti valittaa mitä mitättömämmistä 
asioista. 


Vaikka sana-aktivismilla olisikin joskus ollut oikeutus, on siitä kauan 
sitten tullut Hubaran kaltaisille ihmisille vain vallankäytön väline. 
Eikä siinä itsessään mitään. Sellaisia me ihmiset olemme. Jeesus 
sanoi: ”Rakasta lähimmäistäsi kuten rakastat itseäsi”, ja hänen 
nimissään on poltettu lähimmäisiä elävältä (kts. 89) Me 
tuppaamme sotkemaan vallan kaikkeen mihin koskemme. Ei ole 
niin hienoa aatetta, etteikö sitä voitaisi tahria alhaisten motiivien 
mutaan. 


Tolkun ihmisten täytyy ymmärtää, ettei vastapuoli pelaa samoilla 
säännöillä. Tämä ei tarkoita, että tolkun ihmisten täytyisi luopua 
ihanteistaan, mutta lakatkaa hyvät ihmiset kunnioittamasta 
öykkäreitä järkeilyllänne. He eivät kuuntele, eikä heitä voi 
vakuuttaa. Mutta on elintärkeää erottaa "hyödylliset idiootit" 
ideologeista, ideologian uhrit sen varsinaisista käyttäjistä. Suurin 
osa "valkoisesta etuoikeudesta" ym. puhuvista oletettavasti uskoo 
asiaansa todella ja luulee parantavansa maailmaa ja toimivansa 
oikein. He eivät ole miettineet asiaa loppuun saakka. Mutta 
ideologit tietävät kyllä, kuinka epäjohdonmukaisia ja mielettömiä 
heidän vaatimuksensa ovat. Eikä niiden tarkoitus olekaan tulla 
täytetyksi vaan alistaa vastapuoli. 


Kiihkeimmät —sana-aktivistit ovat vakuuttuneita päämääränsä 
ylevyydestä. He ajavat mielestään objektiivisesti oikeudenmukaista 
asiaa, vähemmistöjen oikeuksia. He kokevat sen oikeuttavan mitkä 
tahansa keinot: kiusaamisen, kiristämisen, valehtelun... Samasta 
syystä maltillisemmat sana-aktivistit sietävät törkeää käytöstä 
omiltaan, vaikka kokisivatkin sen Veikka Lahtisen tapaan 
ahdistavaksi ja kyseenalaiseksi. Päämäärä on kuitenkin hyvä ja 
jokainen haluaa olla ”hyvä liittolainen” vähemmistöjen edustajille. 
Se tarkoittaa ehdotonta omien puolustamista ja ryhmäkuria. Rivistä 
ei poiketa. Muutos toimintatapoihin voisi kuitenkin tulla ainoastaan 
liikkeen — sisältä. Tällä hetkellä ollaan umpikujassa, jossa 
syrjinnänvastainen liike ei kykene sisäiseen kritiikkiin, mutta 
ulkopuolelta tuleva arvostelu leimataan äärioikeiston juoneksi. 


POLARISAATIO 


Oli taustalla mikä tavoite tahansa, maltillisten vaikeneminen on 
pelon ilmapiirin todellinen lopputulos. Kymmenen vuoden ”rasisti!”- 
räkytyksen = jälkeen pahamaineinen Jussi Halla-aho on 
todennäköisesti Suomen seuraava pääministeri ja vähintään 
kannatukseltaan suurimman (Helsingin Sanomat, 20.1.2021) 
eduskuntapuolueen puheenjohtaja. Onnistuiko — pöyristyminen 
vähentämään ”rasismia”? Onko keskusteluilmapiiri parantunut 
mielipidevainojen myötä? Niin, täytyy harkita myös < sitä 
vaihtoehtoa, etteivät nämä koskaan olleetkaan tavoitteita; että 
tavoite oli alun alkaenkin pöyristyjien oman henkilökohtaisen valta- 
aseman pönkittäminen ja julkisen keskustelun polarisaatio. On 
ainakin vaikea kuvitella, mihin muuhun tällainen toiminta voisi 
johtaa. Satoja tuhansia perussuomalaisia (puhumattakaan 
miljoonista nykyiseen maahanmuuttopolitiikkaan kriittisesti 
suhtautuvista) ei voida ohittaa demokratiassa. He eivät katoa 
toivomalla eivätkä käskemällä. Mitä siis tulisi tehdä? Kiukuttelu ja 
demonisointi eivät ainakaan edistä keskustelua. Kenties keskustelu 
ei olekaan tavoite. Ehkä päämääränä on polarisaation 
kiihdyttäminen vallankumouksen laukaisevaan kriisiin saakka? 
Toivomme todella, ettei Suomesta löydy näin huuruista 
vasemmistofantasiaa. Itse kuvittelisimme näiden pöyristyjien 
ajattelun lyhytnäköisemmäksi. He nauttivat valta-asemastaan ja 
ajattelevat ”rasistin” kärsimyksen edistävän hyvää asiaa. Ei tarvita 
sen kummempaa. He eivät ole miettineet vuoden tai edes 
kymmenen päähän: mitä sitten? Onko kaikki ”rasistit” erotettu 
viroistaan ja ajettu maan alle tai maalle asumaan? Onko julkinen 
keskustelu auvoisaa ja rauhanomaista, kun ”rasistit” eivät uskalla 
enää osallistua siihen? Onko eduskunnassa vain punavihreitä, kun 
oikeisto on ymmärtänyt alkaa hävetä itseään ja lakkauttanut kaikki 
puolueensa? Nähdäksemme nämä eivät ole realistisia vaihtoehtoja. 
Emme ole itsekään hääppöisiä ennustajia, mutta uskoaksemme 
nykytilanne pahenee vielä paljon ennen kuin se alkaa parantua. 
Polarisaatio tulee etenemään ja 10 vuoden päästä pelon ilmapiiri on 
paljon nykyistä sakeampi. Se on pahentunut jo 10 vuotta eikä 
osoita paranemisen merkkejä. 


Täytyy huomauttaa, että tämän johdannon tarkoitus ei ole missään 
nimessä mitätöidä naisten tai erilaisten vähemmistöjen kohtaamaa 
todellista sortoa. Sitä on. Tarkoitus on kiinnittää huomiota siihen 
epäoikeudenmukaiseen tapaan, jolla jotkut käyttävät tuon 
todellisen sorron vastustamista keppihevosena moraalipatsastelulle, 
vallankäytölle ja paljaalle kostonhimolle. 


Johdannon tarkoitus ei ole usuttaa enemmistöä vähemmistöjen 
kimppuun vaan raivata tilaa myös vähemmistöaktivismin ja 
erityisesti sen toimintatapojen kritiikille. Vähemmistöaktivismi on 
aate siinä missä muutkin, mutta tällä hetkellä sitä ei uskalleta 
kritisoida, koska tällöin ihminen leimataan vähemmistöjen 
oikeuksien vastustajaksi. Esim. ”MeToo”-liikettä arvostelevien 
miesten väitetään vain pelkäävän omien väärinkäytöstensä 
paljastumista, jne. 


Kyse on siitä, että jokaisella ihmisellä on oikeus tulla kohdatuksi 
tasaveroisena yksilönä yhteiskunnallisessa keskustelussa. 
Kääntäen: kellään ei ole velvollisuutta joutua kuuntelemaan 
panettelua, kokemaan syrjintää tai kärsimään julkista nöyryytystä. 
Epäilemättä — erilaisten vähemmistöjen asemasta ja heidän 
kohtaamastaan todellisesta syrjinnästä on paljon puhuttavaa, mutta 
keskustelua ei voida käydä pelon ilmapiirissä. Mitään aitoa 
ajatustenvaihtoa tai yhteisymmärrystä ei synny, mikäli toista 
osapuolta ei voi aidosti haastaa ja mikäli keskustelussa piilevää 
valta-asetelmaa ei uskalleta edes lausua julki, saati sitten 
vastustaa. Jos keskustelu onkin tapahtunut (perinteisesti 
valtaväestön ehdoilla, ei toiseen ääripäähän kallistaminen edistä 
asiaa vaan synnyttää ainoastaan katkeruutta, joka voi 
purkautuessaan syöstä vähemmistöjen oikeudet kivikautiselle 
tasolle. Demokratiassa päätökset tehdään yhdessä, eikä yksikään 
osapuoli voi lähestyä mitään poliittista kysymystä omahyväisellä ja 
itsepäisellä asenteella: ”Me tiedämme miten asiat tulisi järjestää ja 
me tulemme saamaan tahtomme läpi, vastustuksesta viis!” 
Tuollainen ajattelu on puhdasta utopiaa tai sitten totalitarismia. 
Demokratiassa kukaan ei saa tahtoaan sellaisenaan läpi. Jos kaikki 
pitäisivät tämän mielessään, olisi keskustelu jo lähtökohtaisesti 
terveellisempää. 


Tarkoitus ei ole kieltää keskustelua rasismista vaan ainoastaan 
todeta se tosiasia, että sana-aktivistien vaatimukset eivät toimi 
kuin heihin, jotka ovat valmiita alistumaan. Aidosti rasistisia ihmisiä 
teatterikorkeakoulun ”inklusiivisuus” ei hetkauta suuntaan eikä 
toiseen, kun taas hyväntahtoiset, rasismia vastustamaan pyrkivät 
ihmiset se ajaa vainoharhaisuuteen ja synnintuntoon. Alentuva sävy 
kylvää katkeruutta. Määräily tuppaa synnyttämään vastustusta. 
Tämä kaikki tulkitaan helposti ”valkoiseksi hauraudeksi”. Mutta jos 
valkoisten tunteet ovat yhdentekeviä tässä suuressa 
rasisminvastaisessa taistelussa, täytyy valkoisen ihmisen kysyä, 
mitä syytä hänen on siihen osallistua. Joko tämä on jotain yhteistä, 
jolloin myös valkoisten sanan täytyy painaa, tai sitten tässä on kyse 
eriväristen ihmisten välisestä valtakamppailusta, jolloin valkoisilla ei 
ole kerrassaan mitään syytä antaa mitään periksi vaan päinvastoin 
heidän kannattaa taistella kaikin mahdollisin keinoin värillisten 
ihmisten pyrkimyksiä vastaan. Toisin sanoen, joko molemmat 
osapuolet voivat hyötyä tai sitten kyse on ns. ”nollasummapelistä”, 
jossa on jaossa vain rajallinen määrä ”tasa-arvoa”. Joko valkoisten 
ihmistenkin tunteet täytyy huomioida ("valkoisen haurauden” 
käsitettä vastaan); heidät täytyy kohdata tasa-arvoisina osapuolina 
yrityksessä parantaa yhteiskuntaa — tai sitten kyse on ”kaikkien 
sodasta kaikkia vastaan”, jolloin mitään yhteistyötä tai yhteistä 
hyvää ei ole eikä voikaan olla, vaan kyse on yksinkertaisesti 
armottomasta valtataistelusta, jossa aina kun joku voittaa, joku 
toinen häviää. Kaikki politiikka on tällöin vain enemmän tai 
vähemmän naamioitua sotaa. Me emme usko siihen. Me tolkun 
ihmiset emme usko sotaan vaan yhteisen hyvän mahdollisuuteen. 
Nähdäksemme ihmiset voivat saavuttaa yhdessä enemmän kuin 
yksin. Tämä tosiasia vie pohjan mustavalkoiselta me-vastaan-ne- 
ajattelulta. Tietysti jotkut silti katselevat kaikkea yhteiskunnallista 
valtakamppailun näkökulmasta. Silloin he eivät pelaa samoilla 
säännöillä kuin me tolkun ihmiset. Heillä on omat sääntönsä ja he 
tietävät ne; ne ovat heille selvät, mutta eivät meille. Me emme 
enää tiedä edes omia sääntöjämme. Siksi kirjoitamme tämän 
kaiken. Jotta sääntömme olisivat selvät edes meille. Ja toivottavasti 
myös heille, jotka eivät niitä allekirjoita eivätkä niihin usko. 
Epäilemättä he voivat käyttää niitä hyödykseen häikäilemättömässä 
valtataistelussaan. Mutta me voimme kieltäytyä taistelemasta. Se ei 
kuitenkaan tarkoita, että meidän pitäisi alistua. Me määritämme 
omat sääntömme keskustelulle ja noudatamme niitä itse, mutta 


vaadimme myös keskustelukumppaniemme noudattavan niitä. Me 
kohtelemme kaikkia yksilöinä; emme kohtaan ketään ryhmänsä 
edustajana emmekä mitätöi tai väheksy kenenkään mielipiteitä 
hänen ryhmäjäsenyyksiensä vuoksi. Mutta mikäli samaa perustavaa 
kohteliaisuutta ei osoiteta meitä kohtaan, meidän ei tarvitse 
osallistua keskusteluun. Miksipä haluttaisiinkaan kuulla 
mielipiteitämme, kun ne kerran tiedetään jo ennalta ja leimataan 
ainoastaan ryhmäjäsenyyksiemme määrittämiksi. 


Tämä voi kuulostaa vieraalta, jopa pelonlietsonnalta, ellei lukija 
satu viettämään aikaa oikeissa ”kuplissa” ja seuraamaan hyvin 
tietynlaista — keskustelua.  Voimakkaimmillaan — sana-aktivismin 
kulttuuri rehottaa nuorison keskuudessa ja erityisesti internetissä. 
Vanhempien ihmisten tai internetiä maltillisesti käyttävien ei tule 
kuitenkaan kuvitella, että he voisivat välttää pelon ilmapiirin ja sen 
seuraukset. Tämä on länsimainen, erityisesti yhdysvaltalainen, 
jatkuvasti yleistyvä muoti-ilmiö, joka tahraa pian 
yhteiskuntaelämän jokaisen osa-alueen. Varsinaisella yhteydellä 
rasismiin tai politiikkaan ei ole suurta merkitystä. Esimerkiksi 
vuonna 2019 Emma-gaalassa (Suomen suurin musiikkialan 
palkinto) Maustetytöt-yhtyettä ei otettu ehdolle kuin yhdessä 
kategoriassa eikä palkittu siinäkään, koska Maustetytöt (oli 
käyttänyt sanaa ”neekeri” erään kappaleensa demoversiossa. [24] 
Tämä riitti mitätöimään heidän kiistattomat musiikilliset ansionsa. 
Raadin päätöstä perusteltiin sillä, että Maustetyttöjen palkitseminen 
olisi ”normalisoinut rasismia”. Vaikeahan tuota on kiistää: jos 
annetaan musiikkipalkinto pop-yhtyeelle, joka on vuosia sitten 
käyttänyt yhdessä levyttämättömässä kappaleessaan ”neekeri”- 
sanaa kuvaillakseen kehitysmaiden lapsia, joilla on oikeita ongelmia 
verrattuna laulun kertojaan (tuomaristolle kontekstilla ei ollut 
merkitystä, sana on itsessään paha; kts. 83) — kyllähän tämä jos 
jokin olisi ollut selvä signaali koko Suomen kansalle laittaa 
nahkasaappaat uuteen lankkiin. No, asia on kuitenkin vakava: kun 
täysin harmiton pop-musiikkikin alistetaan politiikalle ja vieläpä 
musiikkialan ammattilaisten itsensä toimesta, tulisi jokaisen 
huolestua — ilmaisunvapauden — tilasta. Paljon — Emma-gaalaa 
valtavirtaisempi ei kulttuuri-instituutio voi Suomessa olla ja 
Maustetytöt-fiasko osoitti, ettei sana-aktivismi ole enää mikään 
marginaali-ilmiö vaan täyttä valtavirtaa. 


Suomessa sana-aktivismia ovat arvostelleet Veikka Lahtisen lisäksi 
mm. kirjailija Leena Krohn [25], toimittaja Sean Ricks [26] ja 
toimittaja Tuija Siltamäki [27], maailmalla taas mm. filosofi Noam 
Chomsky, kirjailija J.K. Rowling ja kirjailija Salman Rushdie [28]. 
Heistä jokainen on selväsanaisesti ilmaissut huolensa sana- 
aktivismista, vaikka ei olisi käyttänytkään juuri tätä käsitettä. Ellei 
tälle kehitykselle tehdä jotain, se tulee vielä kaikkia vastaan. 
Tietyllä tavalla sana-aktivismin vaikutukset koskettavat jo kaikkia, 
sillä se rajoittaa julkista keskustelua ja taiteellista itseilmaisua, oli 
sitä vielä huomannut tai ei. Jos ei ole huomannut, se ei tarkoita 
tyhmyyttä. Poissaoloa ja vaikenemista on vaikea havaita. 


OLEMATON KEISARI 


En halua väittää, että nämä ihmiset (kuten nimenomaisesti Miiko 
Toiviainen, Koko Hubara tai Veikka Lahtinen ennen raitistumistaan) 
tajuavat vallankäyttönsä. He voivat todella olla sille sokeita, kuten 
esimerkiksi monet valkoiset olivat Yhdysvalloissa rotuerottelun 
aikaan: erilliset ravintolat perusteltiin hygienialla ja molempien 
parhaalla. Valtaa ei lausuttu ääneen. Asian politisoimisen voikin 
määritellä asiaan liittyvän vallan julkilausumiseksi. 
Vähemmistöaktivismiin liittyvää valtaa ei ole vielä lausuttu julki, 
päinvastoin sitä piilotellaan absurdiuteen asti. Mika Myllyaho kutsuu 
transkohusta seurannutta tilannetta ”tarkasteluksi”, joka ei "sinänsä 
ole huono asia”. Miiko Toiviainen kieltäytyy käyttämästä sanaa 
”saa”, mutta toteaa kuitenkin samassa haastattelussa, että: ”Jos 
tämä tehtäisiin Lontoossa tänä vuonna, siitä nousisi paskamyrsky, 
jonka rinnalla Helsinki kalpenisi.” Minkä lisäksi hän pohtii kohun 
juurisyitä: ”Tästä olisi voinut keskustella avoimesti, mutta epäilen, 
että jokin pelko aiheen ympärillä on sumentanut dialogia.” Niin, 
voisiko tällä kaikella olla jotain yhteyttä: paskamyrskyn uhka, ”jokin 
pelko aiheen ympärillä” ja vallankäytön olemassaolon kielto? 
Voisiko olla niin, että jos vallankäyttö kielletään sekä käyttäjien että 
uhrien toimesta (tietoisesti tai tiedostamatta), muuttuu uhrien 
käyttäytyminen hysteeriseksi? Sillä hehän eivät voi vastustaa 
vallankäyttöä, koska mitään sellaista ei ole olemassa. Toisaalta 
heidän on pakko toimia juuri tietyllä tavalla, kuten on määritelty 
oikeaksi, sillä muuten he joutuvat kohtaamaan hirvittäviä 
seurauksia; "nousee paskamyrsky”. Vaietun vallankäytön uhrille ei 


jää muuta vaihtoehtoa kuin tanssia mykän pillin mukaan ja esittää, 
että kuulee kyllä sävelmän. Keisari ilman vaatteita oli sentään 
julkilausutusti keisari. Teoriassa vallankumous oli mahdollinen, sillä 
vallan olemassaolo myönnettiin. Siksi myös vallan vaikutukset oli 
helpompi tunnistaa: ihmisten nöyristely kohdistui nimenomaisesti 
keisariin. Mutta tässä sadussa kaduilla kulkee ihan tavallinen 
alaston ihminen, jonka vaatteita kaikki kehuvat. Mikäli tätä 
käytöstä kyseenalaistaa, kohtaa välittömästi puolustusreaktion: ”Ei 
hän mikään keisari ole, ihan kuin kuka tahansa meistä! Eihän 
hänessä ole kerrassaan mitään outoa tai erilaista meihin muihin 
verrattuna. Miksi väität niin? Etkö näe kuinka tavalliset vaatteet 
hänellä on? Ja oi — kuinka hienot ne ovatkaan; hienon tavalliset! 
Etkö todella näe? Oletko sinä jonkinlainen ilonpilaaja, paha 
ihminen? Kun hän on pukeutunut niin upean tavallisesti ja me 
juhlistamme omasta vapaasta tahdostamme hänen loisteliasta 
tavallisuuttaan, hänen ihmeellisen tavallista asuaan, miksi sinä tulet 
haukkumaan sitä? Miksi olet tuollainen pahantahtoinen ja ilkeä 
ihminen, miksi?” Niin, mitä toisinajattelijan tulisi tehdä, kun 
alastoman keisarin olemassaolo kielletään? 


Tavallisen tolkun ihmisen pyrkimys välttää koko keskustelua on 
ymmärrettävä. Hän tahtoisi vain elää elämäänsä tai keskittyä itse 
asiaan eikä haaskata aikaansa keskusteluun keskustelusta. 
Epäilemättä Suomessa on runsain mitoin ihmisiä, joilla olisi paljon 
sanottavaa ja kyky sanoa se, mutta nykyisessä ilmapiirissä he eivät 
uskalla. Enkä tarkoita uskalluksen puutteella pelkkää pelkuruutta. 
Kuinka tulisi menetellä perheellisen ihmisen, jonka elanto riippuu 
moitteettomasta maineesta ja laajoista verkostoista? Julkinen 
ulostulo tuskin muuttaisi keskusteluilmapiiriä, mutta rampauttaisi 
uran ja hiertäisi ystävyyssuhteita. Tämä on eittämättä jokaisen 
poliittisen liikkeen paradoksi: muutos edellyttää joukkovoimaa, 
kukaan ei saa mitään aikaa yksin, eikä toiminta siksi tunnu 
kenestäkään mielekkäältä -— mutta joukon olemassaolo edellyttää 
edelläkävijöitä, jotka uskaltavat ryhtyä vastarintaan vailla mitään 
taetta taistelutovereista. Kuka rohkenee käydä sotaan yksin? Kuka 
on valmis uhraamaan onnensa ja lähimmäistensä huolettomuuden 
oikeudenmukaisuuden alttarilla? Me emme voi sanoa, kuinka 
kussakin tilanteessa tulisi menetellä, vaan jokaisen täytyy tehdä 
omat vaikeat valintansa. Mutta tuota valintaa tehdessä jokaisen 
olisi oleellista ymmärtää, ettei tämä ongelma katoa siitä 


vaikenemalla tai sana-aktivisteja myötäilemällä. Tämän haavan on 
annettu märkiä jo ainakin 10 vuotta. Päivä päivältä tilanne 
pahenee. Osuvat kolumnit ja uudenvuodenpuheet eivät enää riitä. 
Tarvitaan käytännön toimia. Tästä ei päästä tykkäämällä ja 
jakamalla. 


Voidaanpa ajatella niinkin, että sana-aktivistien järjettömyys ei 
ansaitse vastalauseenkaan verran huomiota. Se saattoi olla totta 
joskus, mutta on liian myöhäistä kieltäytyä keskustelusta, kun 
hallitus on julistautunut ”intersektionaalis-feministiseksi” ja 
historiallisia patsaita kaadetaan ympäri läntistä maailmaa 
”antirasismin” nimissä. Sana-aktivismi ei ole enää mikään 
sosiaalisen median pimeä nurkka vaan täyttä valtavirtaa. Pelon 
ilmapiiri on läsnä kaikkialla. Alaston keisari liikkuu 
keskuudessamme. Tilanne ei muutu sillä, ettei sitä sanota ääneen. 


Yritykset ja tavalliset ihmiset kulkevat kuin vesi pienimmän 
vastuksen tietä, joka on irtisanominen, irtisanoutuminen ja 
anteeksipyyntö. Enemmistö toimii näin, vaikka pitäisikin koko 
touhua naurettavana. Heillä ei ole rohkeutta tai syytä ryhtyä 
vastarintaan, koska he eivät koe itse olevansa uhanalaisia tai koska 
heillä on liikaa menetettävää: ura, elanto, maine. Tämä on täysin 
ymmärrettävää mutta valitettavan lyhytnäköistä. He luulevat 
pääsevänsä turvaan myötäilemällä aktivisteja. Nyt on kuitenkin 
korkea aika tajuta, että vaikka kansantuomioistuin ei koskaan 
tuomitsisikaan heitä, pelon ilmapiiri ei jätä rauhaan. Se koskettaa 
jokaista ihmistä, joka osallistuu julkiseen keskusteluun tai seuraa 
sitä. Se sanelee reunaehdot kulttuurille ja politiikalle. Se muovaa 
niiden lasten ja nuorten ajatusmaailmaa, jotka kasvavat sen 
keskellä. Se on ilmaa, jota hengitämme. Sitä ei pääse enää pakoon. 
Jäljellä on joko alistuminen tai vastarinta. Kaikki muu on 
väistämättömän viivyttelyä. 


TOLKUN JULISTUKSEN TARKOITUS 


Vakavasti siis: mitä olisi tehtävä? Tilanteen päivittely ei enää auta. 
Sitä ovat tehneet yksityiset ihmiset, ammattikolumnistit, jopa 
tasavallan presidentti -— jo kymmenen vuotta. Samaan aikaan 
ilmapiiri on tulehtunut entisestään. Tarvitaan käytännön toimia. 
Ennen kaikkea tarvitaan linja. Niinpä olemme hahmotelleet TOLKUN 
JULISTUKSEN. Siinä linjataan, mihin tolkun ihmisen ei tule enää 
suostua ja mitä tolkun ihmisen tulee tehdä. Julistus on oleellinen, 
koska maltillisen enemmistön täytyy muodostaa jokin yhteinen 
linja. Nykyinen pelon ilmapiiri johtuu yksinkertaisesti siitä, että 
mitään selkeitä pelisääntöjä ei ole. Kukaan ei tiedä tarkalleen, mitä 
somealustat pitävät vihapuheena ja mitä eivät. Kukaan ei tiedä, 
mistä tarkalleen ottaen saa kunnianloukkaustuomion. Kukaan ei 
tiedä, mikä oikeastaan on rasismia/transfobiaa/naisvihaa ja mikä ei. 
Se on sana-aktivistien tarkoituskin. Tietämättömyys ajaa ihmiset 
itsesensuuriin: parempi vaieta, kun ei voi olla varma. Jos taas 
maltillinen enemmistö muodostaa selkeän linjan, johon se myös 
sitoutuu, pelonlietsonta menettää voimansa. Kenenkään ei tarvitse 
pelätä, jos hän sitoutuu näihin selkeisiin ja yleisesti hyväksyttyihin, 
tolkun enemmistön siunaamiin sääntöihin ja noudattaa niitä. 
Rasismisyytökset eivät enää pidä. Ongelma on tällä hetkellä juuri 
se, ettei kukaan tiedä mitä saa sanoa ja mitä ei, joten mielekäskin 
kritiikki vaietaan. Vastapuoli taas hyödyntää tätä nimittämällä 
kaikkea mahdollista kritiikkiä rasismiksi ja fasismiksi, koska heillä ei 
ole siinä mitään hävittävää. 


TOLKUN JULISTUS antaa selkeät määritelmät syrjinnälle ja 
rasismille. Niin se vapauttaa tolkun ihmiset rasismisyytösten 
pelosta. Saattaahan niitä edelleen tulla - mutta tulkoot. Tolkun 
ihmisellä ei ole pelättävää, sillä hän tietää, että hän ei ole 
käyttäytynyt rasistisesti siinä mielessä kuin tolkun ihmiset sen 
määrittelevät. Siis kukaan tolkun ihminen ei voisi syyttää häntä 
rasismista. Tällöin syytöksiä voi esittää ainoastaan joku enemmän 
tai vähemmän sana-aktivisti, josta ei tarvitse välittää, koska tämä 
todennäköisesti hakee vain huomiota ja valtaa itselleen. Samoin 
yritykset, festivaalit, messut ja tapahtumat voivat sitoutua TOLKUN 
JULISTUKSEEN — tai vaihtoehtoisesti irtisanoutua siitä ja ilmoittaa 
nimenomaisesti, minkä kohdan kanssa he ovat eri mieltä. Tällöin 


säännöt ovat joka tapauksessa selvät, eikä osallistujien tarvitse 
pelätä tai järjestäjien miettiä, ketä nyt uskaltaa ja ketä ei uskalla 
kutsua. Mahdollisiin somepöyristyksiin, -kohuihin ja -kouristuksiin 
voi reagoida maltilla ja johdomukaisesti, oman etukäteen 
julkilausutun linjan mukaisesti. Toivottavasti se on mahdollisimman 
monilla tolkun linja. Mikäli näin ei ole, TOLKUN JULISTUS antaa 
kuitenkin jonkinlaisen mittapuun, johon verrattuna kukin voi omaa 
linjaansa hahmotella. Mutta nykytilanne, jossa kukaan ei tiedä mikä 
on rasismia ja vihapuhetta ja mikä ei, palvelee ainoastaan sana- 
aktivistien pientä vähemmistöä, kun taas enemmistö joutuu siitä 
kärsimään. 


TOLKUN JULISTUKSEN on tarkoitus hälventää pelon ilmapiiri. Se 
tapahtuu rohkaisemalla tolkun ihmisiä avaamaan suunsa. TOLKUN 
JULISTUS antaa maltillisille tavallisesti tuntematonta joukkovoimaa, 
jonka avulla sana-aktivistit uskaltavat ryhtyä nöyryyttäviin ja 
röyhkeisiin temppuihinsa. He tietävät saavansa niillä oman 
aktivistiryhmänsä hyväksyntää ja ylistystä. Tolkun ihmisten on aika 
muodostaa oma ryhmänsä ja antaa toisilleen tukensa tässä 
yhteisessä taistelussa. Pelon ilmapiiri on ongelma jokaiselle 
maltilliselle, sillä se edistää ainoastaan ääripäiden asiaa. Tarvitaan 
tolkun solidaarisuutta ja TOLKUN JULISTUS mahdollistaa sen. 


Sitä paitsi rehellisyys voi jopa avata useampia ovia kuin sulkea. 
Pelon ilmapiiri rakentuu paljolti kuvitelmille: ihmiset kuvittelevat, 
mitä kaikkea epämääräistä pahaa voisi mahdollisesti seurata, jos he 
sanoisivat mitä todella ajattelevat, ja siksi vaikenevat. 
Rehellisyyden todelliset seuraukset voisivat olla jotain aivan muuta. 
Sana-aktivistien tavoite on luoda vaikutelma kaikenkattavasta 
vallan verkosta, jota kukaan ei pääse pakenemaan. Mitä useampi 
rikkoo vaikenemisen kulttuuria vastaan, sitä selvemmäksi käy, 
etteivät sana-aktivistit kykene rankaisemaan kaikkia 
väärinajattelijoita. 


TOLKUN JULISTUS ei ole puoluepoliittinen kannanotto. TOLKUN 
JULISTUKSEN voi allekirjoittaa minkä tahansa puolueen kannattaja 
ja kaikki sitoutumattomatkin - myös nukkuvat. Yleisintä sana- 
aktivismi on toki nimenomaan vihervasemmiston piirissä, mutta 
punavihreä ihminen voi aivan hyvin allekirjoittaa TOLKUN 
JULISTUKSEN. TOLKUN JULISTUS ei vastusta punavihreitä vaan 


ainoastaan tiettyjä toimintatapoja, jotka ovat tällä hetkellä 
yleisimpiä juuri vihervasemmiston piirissä. Väittäisin, että juuri 
vihervasemmistolaisia TOLKUN JULISTUS tulee puhuttelemaan, 
koska heidän piirissään pelon ilmapiiri on sakein. TOLKUN JULISTUS 
ei ota lainkaan kantaa mihinkään poliittisiin kysymyksiin vaan 
ainoastaan niihin toimintatapoihin ja siihen keskustelukulttuuriin, 
joiden puitteissa ja joiden avulla poliittisia kysymyksiä pyritään 
demokratiassamme ratkomaan. 


TOLKUN JULISTUKSEN (tarkoitus: on mahdollistaa mielekäs 
keskustelu poliittisesta kannasta riippumatta. Kun arvostelemme 
taipumuksia, jotka ovat toisissa poliittisissa suuntauksissa (ainakin 
tällä hetkellä) näkyvämpiä kuin toisissa, ei tarkoituksemme ole 
tuomita noita poliittisia suuntauksia. Kohteemme on vain ja 
ainoastaan epäoikeudenmukainen vallankäyttö sikäli kuin sitä ei 
tunnisteta ja tunnusteta tiettyjen yhteiskunnallisten ilmiöiden 
kohdalla. 


Ideologiat antavat kannattajilleen lopputuloksen, johon ajattelu 
tulee taivuttaa. TOLKUN JULISTUS ei anna lopputulosta vaan 
ohjenuoran, jonka avulla ihmiset voivat päästä omiin 
lopputuloksiinsa vapaan ajatustenvaihdon kautta. Ideologia antaa 
tietyt raamit, joihin ajattelun täytyy mahtua. TOLKUN JULISTUS 
auttaa purkamaan oletukset ja sallii ajattelun päätyä minne 
päätykään. TOLKUN JULISTUS ei anna vastauksia siihen, ketä 
pitäisi äänestää, vaan siihen, kuinka maltillinen enemmistö voi 
vallata julkisen keskustelun sana-aktivisteilta takaisin itselleen. 
Tavoitteena on mahdollisimman vapaa ja demokraattinen julkinen 
keskustelu, sellainen joka kavahtaa määräyksiä ja uskaltaa 
kyseenalaistaa. 


Toisin kuin muut aatteet, TOLKUN JULISTUS ei yritä ohjailla 
kannattajaansa. Muut manifestit kahlitsevat ajattelun, mutta 
TOLKUN JULISTUS vapauttaa sen. Muut aatteet asettavat 
kannattajansa lokeroon, mutta TOLKUN JULISTUS päästää hänet 
ulos. Muut ideologiat vapauttavat kannattajansa vastuusta, mutta 
TOLKUN JULISTUS vastuuttaa jokaisen vapaudestaan. 
Tulevaisuuden tolkullisuus riippuu vain sinusta ja minusta, meistä 
jokaisesta. 


Kukaan ei omista tätä julistusta. Kuka tahansa saa käyttää sitä 
parhaaksi katsomallaan tavalla. Järjestäkää mielenosoituksia, 
jatkakaa pohdintaa, soveltakaa julistusta arvioidessanne poliittista 
keskustelua ja toteutuvaa politiikkaa. Sen verran linjaamme, että 
tällä tolkun liikkeellä ei voi koskaan olla johtajaa tai puoluetta tai 
"oikeaa linjaa”, koska tolkun ihminen vastustaa kaikkea tuollaista. 
Kaikki tolkun ihmiset omistavat tämän julistuksen. Siksi kukaan ei 
voi omia sitä. 


TOLKUN JULISTUS antaa sekä yksilölle että koko yhteiskunnalle 
löyhät ohjeet, joiden avulla ajatella ja keskustella vapaasti, tasa- 
arvoisesti ja demokraattisesti. Toisin kuin muut poliittiset 
manifestit, TOLKUN JULISTUS ei anna lopputulosta eikä vastauksia. 
TOLKUN JULISTUS vastustaa kaikkia valmiita vastauksia. Jos yksilö 
ja yhteiskunta päätyvät intersektionaalisen feminismin 
lopputuloksiin johdonmukaisen ajattelun ja avoimen keskustelun 
kautta, olkoon niin. Mutta mikäli noihin lopputuloksiin päädytään 
pelottelun, painostuksen ja kiristyksen kautta, se ei ole oikein 
(vaikka lopputulokset olisivatkin). Totuus ei pala tulessakaan. Mikäli 
intersektionaalinen feminismi on oikeassa, sen ei tulisi pelätä 
arvostelua. Mikään itsevarma aate ei asetu arvostelun yläpuolelle. 


Meidän on siedettävä epävarmuutta. Sietokyvyn heikkous on 
johtanut meidät tähän tilanteeseen. Ihminen tekee päätöksiä 
yleensä mahdollisimman hyvin itseään aiheesta sivistäneenä. Se on 
toivottavaa, jotta kuljemme meille soveltuvimpaan suuntaan. Mutta 
harvassa ovat ne kerrat, jolloin teemme päätöksiä täysin varmoina. 
Tulevaisuus on epävarma. Se on sen luonne, emmekä voi koskaan 
hallita sitä täysin. Jos haluamme epävarmuudesta huolimatta 
kulkea sitä kohti, meidän on hyväksyttävä sen luonne. Meidän on 
kyettävä päätöksiin, jotka eivät perustu varmuudelle. Meidän on 
siedettävä epävarmuutta. Yhteiskunnallisessa keskustelussa se 
tarkoittaa sen sietämistä, että meitä tullaan väittämään syyllisiksi 
tapahtumiin, joita varmemmat ihmiset ennustavat tapahtuviksi. 
Meitä tullaan painostamaan omaksumaan jonkun muun varmuus. 
Meihin liitetään leimoja, jotka ovat vastenmielisiä ja ahdistavia, 
jotta alistuisimme hyväksymään jonkun toisen ennustukset tosina. 
Vain jotta valitsisimme, minkä ulkoa annetun varmuuden mukaan 
eläisimme. Ja vain koska emme suostu osallistumaan kuilujen 
luomiseen — kanssaihmistemme — välille. Tolkun ihminen elää 


mieluummin epävarmuudessa kuin tuomitsee ihmisiä ennakolta. 
Tolkun ihminen ei anna periksi näennäiselle ja houkuttelevalle 
varmuuden —ihanteelle, jonka varassa häntä äänekkäämmät 
valitsevat sanansa. Tolkun ihminen kertoo avoimesti 
epävarmuudestaan, koska tolkun ihminen ei tiedä kaikkea. Ja miten 
paljon tarvitaan vakuuttamaan tolkun ihminen? Paras ja puhtain 
argumentti voittakoon. Parhaalla tolkun ihminen tarkoittaa syvintä, 
pisimmälle = tutkailevinta ja kriittisen katseen = kestävää. 
Puhtaimmalla yksinkertaisesti vilpittömintä. Jos ihminen ei ole 
valmis kyseenalaistamaan omaa varmuuttaan, tolkun ihminen ei 
luota hänen argumenttiinsa. Tolkun ihminen ei välttämättä tiedä, 
onko esitetylle argumentille vertaista, mutta se ei tarkoita, että 
tolkun ihmisen tulisi välittömästi hyväksyä se totuudeksi. Tolkun 
ihminen ei tahdo niellä aatteellista propagandaa. Tolkun ihminen 
hyväksyy seuraukset, jotka koituvat hänen epävarmuudestaan. Hän 
voi vain tukeutua siihen, että on toiminut Pperiaatteidensa 
mukaisesti. Toisten periaatteet vaativat kanssaihmisten 
tuomitsemista ennakolta ja johtavat syvenevään 
vastakkainasetteluun. Siihen tolkun ihminen ei suostu. Tolkun 
ihminen ei tiedä varmaksi, toimiiko hän oikein, mutta hän tietää 
toimineensa parhaan arvostelukykynsä mukaan. Tolkun ihminen 
tekee yhteiskunnallisissakin asioissa päätöksiä, jotka perustuvat 
epävarmuudelle. Parempi niin kuin tehdä päätöksiä perustuen ulkoa 
annetulle varmuudelle, jos sen seurauksena tulisi osallistuneeksi 
yhdenkään viattoman tuomitsemiseen. 


Sana-aktivistit ovat tolkun ihmisen vihollisia, mutta eivät sen 
vuoksi, mitä he ovat, vaan sen vuoksi, kuinka he toimivat. 
Intersektionaalinen feministikin voi olla tolkun ihminen. Missään 
aatteessa itsessään ei ole sisäänrakennettuna öykkäröintiä, eikä 
mikään aate ole sille immuuni. TOLKUN JULISTUS ei vastusta 
mitään aatetta vaan kaikkia öykkäreitä aatteeseen katsomatta. 
Tolkullisuus tarkoittaa, ettei vihata tai puolusteta ketään tilanteesta 
riippumatta ja olosuhteista huolimatta. Moraali ja 
oikeudenmukaisuus ovat tolkun ihmiselle politiikkaa tärkeämpiä. 
(Kts. 89.) Tolkun ihminen on ennemmin hyvä kuin oikeassa. 


Voi hyvin olla tolkun feministi tai tolkun nationalisti. Suurin osa 
suomalaisista on tolkun ihmisiä. Meitä löytyy jokaisesta puolueesta. 
Kyse ei ole poliittisista kannoista vaan tavasta, jolla niitä edistää ja 


jolla suhtautuu erimielisiin. Kaiken aiemmin sanotun ohella täytyy 
varoa, ettei leimaa mitään porukkaa ääripäiden ja öyhöttäjien 
perusteella. Silloin ei olisi yhtään parempi kuin sana-aktivistit ja 
identiteettipoliitikot. Kohteliaita ja järkeviä ihmisiä löytyy jokaisesta 
puolueesta (kuten myös omahyväisiä itsepäitä). Mielekkäitä 
poliittisia keskusteluja ja jopa väittelyitä voi käydä kaikkien 
aatteiden edustajien kanssa. Myönnettäköön, että varmasti tietyt 
aatteet houkuttelevat tietynlaista porukkaa - mutta kaikkia ei 
kannata leimata. 


Tolkun ihmisyydessä on oikeastaan kyse moraalista eikä 
politiikasta. Sana-aktivisti toki parahtaa tähän, että moraali ja 
politiikka ovat toisistaan erottamattomia. Tämä on juuri sellainen 
asenne, joka johtaa tuomitsemaan tai ylistämään ihmisiä heidän 
poliittisten kantojensa perusteella, käyttäytyivätpä he millä tavalla 
tahansa. Tämä ajattelutapa johtaa ilmapiiriin, jossa me elämme: 
jossa tiettyjä ihmisiä ei kritisoida, koska he ovat oikeaa mieltä tai 
ovat oikeanlaisia, ja toisia ihmisiä kritisoidaan sanoivat tai tekivät 
he mitä tahansa, koska he ovat väärää mieltä ja ovat vääränlaisia. 


TOLKUN JULISTUKSEN kanssa ei tarvitse olla kaikesta samaa 
mieltä. Tämä on pelinavaus, joka antaa sentään jonkinlaisen linjan, 
selkänojan, kun nykytilanne on yhtä mössöä, jossa kukaan ei tiedä 
mikä on hyväksyttävää ja mikä ei. Johdantoa ei tarvitse 
allekirjoittaa hyväksyäkseen julistuksen, sillä johdanto on olemassa 
vain havainnollistamaan omaa käsitystämme tilanteesta, joka vaatii 
TOLKUN JULISTUSTA. Aivan hyvin voi olla täysin eri mieltä 
tilanteesta, mutta kaivata silti TOLKUN JULISTUSTA. Ei itse 
julistustakaan tarvitse allekirjoittaa sanatarkasti. TOLKUN JULISTUS 
tiedostaa erehtymisensä mahdollisuuden. Julistus voi olla joiltain 
yksityiskohdiltaan väärässä, mutta perusajatus pitää paikkansa ja 
uskallamme väittää, että suurin osa suomalaisista on samaa mieltä: 
nykyinen pelon ilmapiiri on sietämätön ja sille täytyy tehdä jotain. 
Teidän ei tarvitse allekirjoittaa kaikkea, mutta mikäli tunnistatte 
tolkun hengen omista ajatuksistanne, voitte hyvällä omallatunnolla 
allekirjoittaa TOLKUN JULISTUKSEN. 


Tolkun ihmisen käsite syntyi Jyri Paretskoin kolumnista. [29] 
Käsitettä on ylistetty ja arvosteltu. Keskeinen €kritiikki on 
kohdistunut käsitteen löyhyyteen. On kuitenkin selvää, ettei mikään 


kovin tiukasti määritelty nimike voi yhdistää ihmisiä. Sama pätee 
tähänkin julistukseen. Vaikka olemmekin pyrkineet määrittelemään 
tolkun ihmisen toimintatavat (paljon Paretskoin kolumnia 
tarkemmin, henki on nähdäksemme sama. Ehkä Paretskoi ei 
allekirjoittaisi kaikkea tässä julistuksessa, emmekä mekään ehkä 
allekirjoita kaikkea Paretskoin kolumnissa —- mutta allekirjoitamme 
sen hengen ehdottomasti, ylpeästi ja epäröimättä. Toivottavasti 
myös Paretskoi ja muut tolkun ihmiset voivat allekirjoittaa tämän 
julistuksen hengen. Toivotamme myös kaiken kritiikin 
tervetulleeksi, koska sekin edistäisi keskustelua 
keskustelukulttuurista ja toivottavasti saisi ihmisiä edes 
määrittelemään oman linjansa kontrastissa tähän, jolloin sentään 
muodostuisi jokin linja — sillä juuri linjan huutava puute on nykyisen 
myrkyllisen keskustelukulttuurin ja pelon ilmapiirin juurisyy. Kuten 
Paretskoi itse sanoi, ”tolkku” on metodi eikä kanta. [30] (Sama 
pätee muuten myös ”ääripäihin”. Usein puhe ääripäistä leimataan 
"äärioikeiston retoriikaksi” ja väitetään, että on vain rasisteja ja 
rasismin vastustajia. ”Ääripäissä” on kuitenkin kyse metodista. [31] 
Mitä tahansa aatetta voidaan edistää tai vastustaa kiihkoillen, 
ehdottomasti ja keinoja kaihtamatta; sanalla sanoen äärimmäisesti. 
Kun puhutaan ääripäistä ja polarisaatiosta kriittisesti, ei tarvitse 
tarkoittaa eikä varmaan yleensä tarkoitetakaan politiikan sisältöä 
vaan tapaa ajaa asiaansa. Pyritäänkö halutunlaista politiikkaa 
saamaan aikaan keskustelulla vai painostuksella? Jälkimmäinen on 
ääripäiden metodi.) 


Käytännössä tekonne tulevat olemaan allekirjoituksenne. 
Allekirjoitus tarkoittaa sitä, että noudatatte TOLKUN JULISTUKSEN 
periaatteita siten kuin parhaaksi näette. Älkää välittäkö turhia 
oikeaoppisuudesta. Epävarmuuden hetkinä voitte toki palata tekstin 
pariin virkistämään muistianne, mutta mikäli olette tolkun ihminen, 
teillä on sama tolkku, jota tässä on pyritty soveltamaan ja 
vaatimattomalla tavalla muotoilemaan julistuksen muotoon. 


Mikäli allekirjoitatte = TOLKUN JULISTUKSEN, varsinaisten 
periaatteiden = toteuttamisen = lisäksi voitte ottaa yhteyttä 
kunnallisvaltuutettuunne, kansanedustajaanne ja 
europarlamentaarikkoonne ja kysyä häneltä, allekirjoittaako hänkin 
julistuksen. Mikäli ei, kysykää hänen linjaansa ja pyytäkää 
kertomaan, miten se eroaa tolkun linjasta. Mitä useampi poliitikko 


allekirjoittaa TOLKUN JULISTUKSEN tai edes määrittelee itsensä 
suhteessa siihen, sitä selkeämmiksi pelisäännöt muodostuvat; sitä 
terveemmäksi keskustelukulttuurimme muuttuu; sitä 
voimattomammaksi sana-aktivismi kuihtuu. 


Voitte kysyä myös läheisiltänne, allekirjoittavatko he TOLKUN 
JULISTUKSEN. Mikäli he eivät ole kuulleetkaan siitä, selostakaa sen 
sisältö pääpiirteissään tai luetuttakaa se heillä. Heidänkään ei 
tarvitse allekirjoittaa sitä. Jos he vain määrittelevät oman linjansa 
suhteessa TOLKUN JULISTUKSEEN, on poliittinen keskustelunne 
siitedes molemmille helpompaa. 


Jos allekirjoitatte tämän julistuksen, pitäkää sitä esillä ja pitäkää 
siitä ääntä. Älkääkä antako kohukulttuurin huijata: älkää luopuko 
toivosta, mikäli joukkoliike ei synny hetkessä. Ongelmakaan ei tule 
katoamaan hetkessä. Tolkun ihmisiä tarvitaan vielä hyvän aikaa. 
Tämä julistus on toki hetkensä lapsi, mutta sen tarkoitus on kestää 
aikaa — niin kauan kuin on tarpeen; niin kauan kuin sana-aktivismin 
ongelma on kanssamme; niin kauan kuin tolkkua kaivataan. 


Ja ennen kaikkea, mikäli allekirjoitatte TOLKUN JULISTUKSEN, 
noudattakaa sitä elämässänne. Ottakaa se vakavasti. Keinot voivat 
tuntua pieniltä, mutta kun tarpeeksi moni ryhtyy niihin, muutos on 
väistämätön. Eivätkä ne niin pieniä ole, minkä jokainen huomaa 
ryhtyessään niihin. Ei ole helppoa olla eri mieltä ja käydä yhteisön 
painetta vastaan. Mutta asia on tärkeä ja tarkoitus hyvä. Sen 
puolesta täytyy uskaltaa. 


Älkää kuitenkaan olko armottomia itseänne kohtaan. Jokaisella on 
oma kipurajansa. Jos ylitätte sen, olette jo tehneet suurteon. 
Yhdelle se voi tarkoittaa kunnallisvaaliehdokkuutta, toiselle 
erimielisyyttä. ystävän kanssa, kolmannelle somepäivityksestä 
tykkäämistä. Muutos ei tapahtu hetkessä kenenkään kohdalla —- 
eikä varsinkaan yhteiskunnassa. Tässä tarvitaan sekä rohkeutta 
että kärsivällisyyttä. Kukin tekee sen, mihin itse pystyy juuri nyt, 
eikä masennu, jos se ei vielä riitä muuttamaan maailmaa. Tolkun 
ihminen tietää, että kaikki muutkin tolkun ihmiset tekevät samaa 
hyvää työtä yhtä aikaa. Joukossa on voimaa. 


Tolkun vallankumous ei tule ylhäältä. Poliittiset puolueet ja media 
eivät korjaa tilannetta, josta ne hyötyvät, joten ratkaisua on turha 
odottaa ylhäältä, niin mukavaa kuin se olisikin. Mediatalot eivät tule 
allekirjoittamaan tätä, eivät ainakaan ennen kuin kansalaisetkin sen 
allekirjoittavat. Toki jotkut yksittäiset toimittajat ehkä, toivommekin 
niin, mutta yhteiskunnan tasolla tätä muutosta ei tee kukaan muu 
kuin juuri sinä. Tasavallan presidentillä ei ole sellaista mahtikäskyä 
ja valtaa, joka hälventäisi pelon ilmapiirin. Se on ainoastaan sinulla. 
Tavallaan tämä on ilouutinen. Me emme ole riippuvaisia kenenkään 
muun armosta, meidän ei tarvitse odottaa pelastusta. Hyvässä ja 
pahassa, muutos voi syntyä vain meistä jokaisesta, kaikista - 
tolkun ihmisistä. 


Mikäli olet odottanut koko elämäsi liikettä, johon osallistua; mikäli 
olet toivonut voivasi kuulua johonkin joukkoon, joka taistelee 
paremman tulevaisuuden puolesta, mutta olet kuitenkin aina 
kokenut perinteiset puolueet ja raivokkaat aatteet itsellesi vieraiksi, 
tämä on mahdollisuutesi. Tässä on kansanliike, joka vaatii 
kannattajiltaan ainoastaan tervettä järkeä eikä perustu millekään 
joko-tai-ideologialle. Tässä on hiljaisten ja  äänettömien 
mahdollisuus olla osa muutosta ripustautumatta mihinkään, mitä he 
eivät allekirjoita. Tässä on työkalu heille, jotka ovat sadatelleet 
vastenmielistä keskustelukulttuuria tietämättä, mitä juuri he 
voisivat sille tehdä. Tämä on kokonaisen sukupolven mahdollisuus 
tehdä oma osuutensa historian loputtomassa ketjussa, muovata 
maailmasta hieman parempi kuin se olisi ilman heitä ollut. Tätä 
lukiessasi ei ehkä vielä tunnu siltä, mutta juuri nyt sinä teet 
historiaa. Mikäli me tolkun ihmiset onnistumme tässä, me 
muutamme vielä maailmaa. 


TOLKUN JULISTUS SELITYKSINEEN 


81) En valikoi ystäviä tai yrityksiä poliittisin perustein. 
Kuluttaja-aktivismi sitoo ihmisen elannon poliittisiin mielipiteisiin, 
mikä on kiristystä. Pitkällä tähtäimellä kuluttaja-aktivismi johtaa 
oligarkkiseen julkiseen keskusteluun, jossa ainoastaan rikkaat 
uskaltavat sanoa mielipiteensä eikä köyhillä ole varaa 
rehellisyyteen. Haluan uskoa voivani vakuuttaa €erimieliset 
argumenteilla ja tosiasioilla, ilman taloudellista painostusta. 


Lisäksi mikäli joku ihminen todella on mielestäni vastenmielinen 
mielipiteiltään, haluaisin tietää siitä. Kuten vasemmiston historia tai 
oikeistopopulistien nousu osoittaa, tietyt mielipiteet voidaan kyllä 
siivota julkisesta keskustelusta, mutta ne eivät katoa mihinkään 
niitä pitävistä mielistä. Ainoa järkevä tapa vastustaa omasta 
mielestään vääriä mielipiteitä on kamppailla niitä vastaan 
avoimessa keskustelussa, kortit pöydällä. Piilosta niitä ei voida 
siivota pois; pöly ei katoa maton alta. Nykytilanteessa vain tyhmät 
ja rohkeat julistavat todellisia ajatuksiaan avoimesti, kun taas 
älykäs = ja raukkamainen enemmistö — vaikenee = oikeista 
mielipiteistään, koska pelkää rehellisyyden johtavan sosiaaliseen 
itsemurhaan. (Tähän taas on ratkaisu 87.) 


Poliittinen mielipide ei ole ystävyyden este. Ystävyys on jotain 
paljon enemmän. Politiikka on epäilemättä tärkeää ja joillekin vielä 
tärkeämpää, mutta useimmat meistä eivät kuolinvuoteellaan kaipaa 
puoluetovereitaan vaan ystäviään eivätkä muistele vaalituloksia 
vaan rakkauksiaan. Pidetään asiat tärkeysjärjestyksessä. 


Eikä kaikkien kanssa edes tarvitse keskustella politiikasta. Mikäli 
kuitenkin puhumme siitä, erimielisyys usein selkeyttää omia 
kantojamme, mikä on vain hyvästä, koska sen jälkeen osaamme 
paremmin perustella näkemyksiämme. 


Sitä paitsi rikkinäinenkin kello on joskus oikeassa. Jos joku onkin 
monesta asiasta väärää mieltä, voi hän silti olla jossain oikeassa. 
Mikäli kiellämme tietyt ihmiset elinpiiristämme, menetämme heidän 
mahdolliset hyvätkin oivalluksensa. Esimerkiksi natsit olivat 


luonnonsuojelun edelläkävijöitä ja kommunisteja saamme kiittää 8 
tunnin työpäivästä. 


Sanotaan, ettei ihmisiä saisi syrjiä muuttumattomien 
ominaisuuksien perusteella, mutta muilla perustein (esim. 
poliittisten kantojen vuoksi) kyllä. On vain kovin pinnallista ajatella, 
että mielipide olisi valinnan asia. Toki se voi muuttua, mutta ei 
painostuksella ja tuomitsemisella vaan avoimella keskustelulla. 
Mikäli toinen osapuoli ei tahdo ryhtyä avoimeen keskusteluun, ei se 
tietenkään onnistu, mutta hänen yhteisöstä eristämisensä ei palvele 
mitään muuta kuin kostonhalua. 


Boikotoin mahdollisuuksieni mukaan yrityksiä, jotka ottavat kantaa 
poliittisesti, olivat heidän kantansa omieni myötäisiä tai vastaisia. 
Jos oikein haluan, voin suorastaan vastustaa kuluttaja-aktivismia ja 
tukea tahallani sellaisia yrityksiä, jotka on julistettu poliittiseen 
boikottiin. Tätäkin voisi pitää poliittisena boikottina ja niin se onkin, 
mutta = ainoastaan metatasolla: tällainen = kuluttaja-aktivismi 
vastustaa kuluttaja-aktivismia itseään, mutta ei mitään poliittista 
kantaa sinänsä. 


Useimmiten yritykset ottavat kantaa ainoastaan, jos näkevät siinä 
mahdollisuuden ansaita rahaa. Sellaisen toiminnan tukeminen ei 
edistä muuta kuin yritysten tulosta, sillä poliittisen ilmapiirin 
muuttuessa myös yritysten kannat muuttuvat. Sitä paitsi on 
harhakuvitelmaa, että kuluttajat voisivat merkittävällä tavalla 
ohjailla yrityksiä, sillä on yrityksistä kiinni, millaisiin poliittisiin 
vaatimuksiin ne myöntyvät. On itsestäänselvää, että yritykset eivät 
tule koskaan ottamaan esimerkiksi antikapitalismia omakseen - 
paitsi korkeintaan myymällä Che Guevara -paitoja. 


Jos boikotoin vaateliikettä, koska se riistää työntekijöitään, boikotin 
syy liittyy oleellisesti kaupanteon kohteeseen. Jos en käy 
ostamassa tavaratalosta ruohonleikkuria, koska omistaja on väärää 
mieltä, ei boikotin syyllä ole mitään tekemistä kaupanteon kohteen 
kanssa. Poliittiset syyt ovat boikotille oikeutettuja, mikäli 
boikoitoitava palvelu on jollain tavalla poliittinen (esim. poliittisen 
kustantamon kirjoja ei tarvitse ostaa jos niistä ei pidä). Ihmisen tai 
yrityksen poliittinen mielipide ei ole syy olla olematta tekemisissä 
hänen kanssaan, ellei suhde ole poliittinen. 


Myös taiteilijan taiteesta voi nauttia, vaikka hän olisi eri mieltä 
poliittisesti. Suurin osa maailmanhistorian = taiteilijoista on 
nykymittapuulla väärää mieltä ja pahoja ihmisiä. 


Kuluttaja-aktivismi on myrkyllistä, koska se sotkee työn ja 
kulutuksen, elämän perusedellytykset politiikkaan. Kuluttaja- 
aktivismin edettyä tarpeeksi pitkälle, jokaista kulutusvalintaa 
voidaan alkaa tarkastella poliittisena valintana: missä kaupassa 
käy, miten pukeutuu, millaista musiikkia kuuntelee. Mikäli joku 
haluaa ilmaista poliittisia mielipiteitään näin kokonaisvaltaisesti, se 
ei vielä haittaa. Ongelmia syntyy siinä vaiheessa, kun 
kulutusvalintojen poliittinen tulkinta yleistyy yhteiskunnassa siinä 
määrin, että myös sellaiset ihmiset, jotka eivät aktiivisesti osallistu 
politiikkaan, joutuvat varomaan kulutusvalintojaan, etteivät 
vahingossakaan leimautuisi — jonkin aatteen kannattajiksi. 
Lopputuloksena on henkinen totalitarismi, jossa politiikka sanelee 
muun toiminnan reunaehdot. 


82) En usko ”yhteyssyyllisyyteen (guilt by association)”. 
Seura ei välttämättä tee kaltaisekseen. En tuomitse ihmisiä sen 
perusteella, keiden kanssa he viettävät aikaa, vaan sen perusteella, 
mitä he itse tekevät ja sanovat. Päinvastainen linja johtaa 
samanmielisten laumautumiseen ja keskusteluyhteyksien 
katkeamiseen eli polarisaatioon. 


83) En usko kiellettyihin sanoihin. Käytän niitä aina kun se on 
nähdäkseni tarpeellista ja/tai hauskaa ja mikäli se on mahdollista 
loukkaamatta ketään läsnäolevaa asianomaista. Kieltäydyn 
huomioimasta puolestaloukkaantumista. 


Kielletyt sanat ovat osa pelon ilmapiiriä. Hyväntahtoiset ihmiset 
änkyttävät puhuessaan vähemmistöistä, koska eivät tahdo tulla 
leimatuiksi suvaitsemattomiksi sanavalintojensa johdosta (sisältö 
on yhdentekevää ja kaikki ymmärtävät sen). Olennaista on myös 
se, ettei kukaan oikeastaan tiedä, mitkä sanat tarkalleen ovat 
"oikeita" ja mitkä ”vääriä”. Näin kuuluukin olla, sillä muutoin 
"oikeiden" sanojen ”tietäjät” (käytännössä niiden määrittelijät) 
eivät voisi käyttää valtaa hyökkäämällä ”väärien” käyttäjiä kohtaan. 


Sana-aktivistien vaatimuksiin ei voi myöntyä. Se on mahdotonta, 
koska heidän vaatimuksensa eivät koskaan lopu. Ei tule päivää, 
jolloin heidän mielestään ei enää olisi loukkaavaa kielenkäyttöä. 
Tämä on myös loogista, koska kielenkäyttö muuttuu jatkuvasti: 
entiset huomaavaiset kiertoilmaukset ovat nykypäivän 
haukkumasanoja (esimerkiksi entinen ”neekeri” on nykyinen 
"musta”, joka ei sekään ole enää aivan sopiva vaan pitäisi puhua 
”rodullistetusta”; samoin ”hulluista” tuli ”mielisairaita” ja 
”mielisairaista” on nyt tullut ”mielenterveyskuntoutujia”). 


Jatkuva sanaston päivittäminen tekee kielestä koukeroista ja 
rasittavaa ajattelulle. ”Oikeiden” sanojen harkitseminen vie turhaa 
suorituskykyä ja aiheuttaa vaivaa, kun viittauskohde on kuitenkin 
yksi ja sama. Esimerkiksi ”n-sana” ja ”neekeri” lainausmerkeissä 
tarkoittavat tismalleen samaa: sanaa jonka viittauskohde on musta 
ihminen, mutta edellinen ilmaus on ritualisoitu ilmaisemaan 
kuulumista valveutuneiden joukkoon, kun taas jälkimmäisen 
käyttäminen on karmiva ihmisoikeusrikkomus. 


Miksi — yksittäisiin sanoihin puututaan? Jos puheenvuorossa 
käytetään kiellettyä sanaa, miksi koko lausunto tuomitaan 
huomioimatta tekstin tarkoitusta ja tavoitetta? Onko tällaisen 
käytöksen tavoitteena rasismin vähentäminen vai vallankäyttö? 
Rasismi — tuskin vähenee sanoihin puuttumalla, oikeastaan 
päinvastoin, kun tavalliset ihmiset eivät enää uskalla puhua näistä 
asioista, koska pelkäävät käyttävänsä vääriä sanoja (ja joka 
väittää, että kaikki tietävät mitä sanoja saa käyttää ja mitä ei, 
suosittelen vierailemaan sosiaalisen median feministiryhmissä - 
”rento” riittää — joista erotetaan joka päivä itsetunnustuksellisia 
feministejä, koska he käyttivät vähemmistöistä vääriä sanoja 
puolustaessaan näiden oikeuksia). Mikäli tarkoitus on vallankäyttö, 
siinä kyllä onnistutaan. Mutta ei kellään ole oikeutta hallita kieltä, 
joka on yhteistä omaisuutta. Sitä paitsi on alhaista käyttää rasismin 
kaltaista vakavaa yhteiskunnallista ongelmaa keppihevosena omalle 
vallankäytölle. Toisaalta se on houkutteleva väline juuri siksi, että 
se on ”pyhä lehmä”, jota ei uskalleta epäillä Troijan hevoseksi, 
jonka varjolla häikäilemättä käytettäisiin valtaa. 


En voi hallita viestini tulkintoja. Se on mahdotonta. Ja tämä 
mahdoton vaatimus juuri herättää epäilyksen vallankäytöstä. Kun 


ihmiseltä vaaditaan mahdotonta, hän epäonnistuu 
määritelmällisesti. Hänestä tulee syntinen, joka pyrkii alati 
hyvittämään syntisyytensä. Silloin ihminen on altis vallankäytölle. 
Uskonnot monesti nojaavat juuri tähän mekanismiin taatakseen 
kannattajiensa uskollisuuden ja palvelualttiuden ja alistumisen. 
Samalla mekaniikalla toimii ”antirasimin” aate, jossa valkoinen 
ihminen saadaan kokemaan pohjatonta syyllisyyttä 
valkoisuudestaan ja jatkuvaa vainoharhaa omasta olemattomasta 
rasismistaan (esim. ”mikroaggressiot” kuten se, ettei istu erivärisen 
ihmisen viereen julkisessa kulkuvälineessä tai että kysyy mustalta 
"mistä olet kotoisin?”). Tämä jatkuvan syyllisyydentunnon raastama 
ihminen, joka ei kykene mitenkään vapautumaan syyllisyydestään 
(”valkoisuudestaan”), on altis palvelemaan antirasismin ”pappeja” 
eli —valveutuneimpia — sana-aktivisteja. Jälleen törmäämme 
vallankäyttöön. 


Koska en voi hallita tulkintoja, joita sanomisistani tehdään, 
sanomisteni tarkoitus ja hyväntahtoisuuden oletus ovat elintärkeitä 
lähtökohtia tulkinnalle. Kukaan ei voi sanoa mitään, mikäli hän 
joutuu pelkäämään jatkuvaa pahantahtoista tulkintaa; että kaikkia 
hänen sanomisiaan luetaan ja kuunnellaan kuin piru raamattua. Se 
johtaa joko ympäripyöreään ilmaisuun tai vaikenemiseen. (Juuri 
tästä syystä poliitikot puhuvat kuten puhuvat ja vaikenevat 
samoin.) Pahantahtoinen tulkinta tappaa keskustelun. Tämä on 
tietysti = sana-aktivistien tarkoitus: monopolisoida keskustelu 
rasismista, koska jos he saavat määritellä mitä rasismi on, he 
voivat hallita kaikkea rasismiin liittyvää keskustelua. Käytännössä 
tämä tarkoittaa lähestulkoon kaikkea yhteiskunnallista keskustelua, 
koska rasismin voi yhdistää lähes mihin tahansa yhteiskunnallisen 
elämän osa-alueeseen. Sana-aktivistit voivat nimetä (kaikki 
mielestään vääränlaiset mielipiteet ja kannat rasistisiksi. Kaikilla on 
yhteisymmärrys rasismin pahuudesta ja kaikki tietävät, mitä 
rasismi on, mutta kukaan ei oikeastaan tiedä enää, mikä on 
rasismia. = Sana-aktivismi — määrittelee tietynlaisen — syrjinnän 
rasismiksi, kun taas toisenlainen on ”positiivista erityiskohtelua”. 
Tässä jakomielitautisessa tilanteessa ne, keillä on valta määritellä 
rasismi, kykenevät vaientamaan poliittiset vastustajansa. 


Yeonmi Park pakeni 13-vuotiaana Pohjois-Koreasta, missä ei hänen 
mukaansa ollut sanoja vapaudelle tai rakkaudelle. [32] Park on 


samoilla linjoilla kuin kirjailija George Orwell: mitä ei voida sanoa, 
sitä ei voida ajatella. Jos myöntää *”kiellettyjen” sanojen 
olemassaolon, myöntää samalla niiden määrittelijälle vallan 
määritellä myös kielletyt ajatukset. Ajan kanssa mikä tahansa sana 
voidaan määritellä ”pahaksi” ja ne keillä on valta päättää sanojen 
pahuus, voivat samalla määritellä ajattelun ja poliittisen 
keskustelun rajat. 


Kiellettyjä sanoja saatetaan perusteella sillä, että ne voivat yllyttää 
väkivaltaan. Mutta sanat eivät johda väkivaltaan vaan ajatukset. 
Mikäli väkivaltaisia ajatuksia ei ilmaista, ei niihin voida puuttua ja 
ne voivat purkautua tekoina. Väkivaltaisia asenteita ja virheellisiä 
käsityksiä voidaan vastustaa vain, jos ne ilmaistaan ääneen. 
Vaikenemalla ne eivät katoa olemasta, ainoastaan näkyvistä (kts. 


57). 


On kohtuutonta sanoa ”sanat ovat tekoja” ja samaistaa 
väkivaltainen kielenkäyttö väkivaltaisiin tekoihin. Se on ruumiillisen 
väkivallan vähättelyä. Minkä lisäksi ”sanat ovat tekoja” -ajattelu 
johtaa helposti sensuuriin. Kiistanalaisen puheen laillisuutta on 
perinteisesti perusteltu sillä, että vaikka se loukkaisikin ihmisiä, se 
ei aiheuta pysyvää vahinkoa, ja loukkauksen kohde voi jossain 
määrin itse välttää loukatuksi tulemista, esimerkiksi jättämällä 
lukematta tai kuuntelematta mielestään loukkaavat puheenvuorot. 
Kumpikaan näistä ei päde ruumiillisen väkivallan kohdalla, joka 
aiheuttaa pysyvää vahinkoa, jota kohde ei voi omalla toiminnallaan 
välttää. Mikäli ruumiillisen ja sanallisen väkivaltaisuuden välistä 
rajaa tarpeeksi hämärretään, katoaa myös tämän lainsäädäntöä 
ohjanneen eronteon merkitys, jolloin ryhdytään ennen pitkää 
rankaisemaan myös ”väkivaltaisesta kielenkäytöstä”. Sellaisen 
määrittelyn mahdoton tehtävä jää epäilemättä sana-aktivistien 
osaaviin käsiin. 


Vihapuhe ei ole väkivaltaa. Sanat eivät ole tekoja. Tarkoituksella on 
väliä. 


Sana-aktivistien ”intent is not magic" -ajattelun mukaan loukkaava 
puhe on aina yhtä tuomittavaa, oli sen tarkoitus loukata tai ei. 
Tällainen tappaa keskustelun, koska ihmiset alkavat kiinnittää 
huomiota siihen mitä sanotaan, eivätkä siihen mitä tarkoitetaan. 


Jos ei huomioida toisen tarkoitusta, keskustelusta tulee 
mahdotonta. Kun puututaan sanoihin piittaamatta tarkoituksesta 
(”intent is not magic"), puututaan muotoon sisällön sijaan. Muoto ei 
voi koskaan täysin vastata sisältöä ja siksi tulkintojen 
hyväntahtoisuus (pyrkimys ymmärtämään mitä toinen tarkoittaa ja 
oletus hänen hyväntahtoisuudestaan) on edellytys keskustelulle. 
Ihmiset eivät keskustele, jotta he voisivat käyttää tiettyjä sanoja, 
vaan koska heillä on jotain asiaa. Sanat ovat vain väline viestille. 
Muotoon juuttuva viestintä ritualisoituu (kts. esim. 
aatelisseurapiirien korukieliset seurusteluleikit tai valtiovierailuilla 
käytettävä poliittinen diplomaattikieli), siitä katoaa kaikki sisältö ja 
jäljellä on vain ontto keskustelun kuori, jonka tosiasiallinen 
tarkoitus on vain vahvistaa ryhmähenkeä: ”Olemme kaikki samaa 
mieltä, osaamme samat rituaalit.” Toki jonkinlaista muotoilua aina 
tarvitaan, jotta sisältö voidaan välittää. Liiallinen suorapuheisuus 
helposti loukkaa vastaanottajaa ja silloin sisältökään ei mene 
perille. Mutta |liialinen muotoilu taas tukahduttaa € sisällön. 
(Esimerkiksi ammattipoliitikko tai viestintäkonsultti osaa puhua 
koko päivän sanomatta yhtään mitään.) 


Vailla oletusta vastapuolen hyväntahtoisuudesta ei voi olla 
keskustelua. Silloin ei keskitytä ymmärtämään toista tai 
välittämään hänelle omia käsityksiä vaan kampittamaan häntä, 
"servaamaan”, piikittelemään. Samaan aikaan joudutaan 
suojautumaan, eikä voida olla vilpittömiä ja avoimia, jotta ei 
annettaisi = ”aseita vihollisen käsiin”. Tavoitteena ei ole 
yhteisymmärrys vaan voitto. Vaikka yksi osapuoli olisikin liikkeellä 
hyväntahtoisesti, toisen osapuolen oletus pahantahtoisuudesta pilaa 
kaiken. Kuin yrittäisi kätellä nyrkkiä. Hyväntahtoisuuden oletuksen 
puuttuessa tai pahantahtoisuuden oletuksen läsnäollessa ei voi olla 
keskustelua vaan ainoastaan väittelyä ja taistelua. 


"Pahoja sanoja” ei ole olemassakaan. Samoin kuin ei ole olemassa 
asioita, joista ei voisi vääntää vitsiä. Koomikko George Carlin otti 
kuuluisasti haasteena väitteen: ”Hauskaa raiskausvitsiä ei ole 
olemassakaan.” On tärkeää huomata, että hauskan raiskausvitsin 
olemassaolo ei tarkoita, ettäkö raiskaus olisi hauskaa. Myöskään 
raiskausvitsille nauraminen ei tarkoita, että pitää raiskausta 
hauskana. Nauru ei yleensäkään tarkoita hyväksyntää, sillä usein 
juuri ”kielletyt” vitsit ovat hauskimpia. Mikään asia itsessään ei ole 


hauska tai epähauska. Jos väittää muuta, ei ole ymmärtänyt 
huumorin luonnetta. Huumori on paljolti muotoasia toisin kuin 
aiemmin käsitelty poliittinen keskustelu, joka on (ihanteellisesti) 
nimenomaan sisältöasia. On sanottu, että ”huumori = tragedia + 
aika”. Me korjaisimme tuon muotoon ”tragedia + etäisyys”, oli se 
sitten ajallinen (nyt nauramme menneille vastoinkäymisille), 
sosiaalinen (köyhät nauravat rikkaiden epäonnelle ja toisinpäin) tai 
tilallinen (Suomessa nauramme Pohjois-Korean tyrannille). En tiedä 
allekirjoitanko tuota karkeaa kaavaa noinkaan, mutta ainakin se 
selventää huumorin kontekstuaalisuutta. Jutun huvittavuus on aina 
sidoksissa aikaan ja paikkaan ja esittäjään ja esitettävään. Se, että 
joku sanoo: ”Tuo ei ollut hauskaa”, ei tarkoita mitään muuta kuin 
että se ei ollut hauskaa hänestä. Mutta on sietämättömän itsekästä 
kieltää muilta ilo vain sen vuoksi, että itseä ei satu huvittamaan. 
Kukaan ei pakota ketään nauramaan, mutta jotkut tahtovat 
pakottaa toiset lakkaamaan nauramasta. Feministin ei tarvitse 
mennä ”misogynistisen” (naisvihamielisen) koomikon keikalle, 
mutta se ei feministille useinkaan riitä, vaan hän tahtoo estää tuota 
"misogynististä” koomikkoa esiintymästä, ettei kukaan muukaan 
voisi mennä hänen ”misogynistiselle” keikalleen. Näiden sanojen 
tilalle voi vaihtaa halutessaan melkein mitä vain: antifasisti ei halua 
kenenkään menevän ”fasistisen” yhtyeen keikalle; antirasisti ei 
halua kenenkään lukevan ”rasistisen” kirjailijan teoksia; jne. 
Tällaisille ihmisille on olemassa nimi: ilonpilaaja. Mutta itse asia on 
kyllä vakava. Kyse ei ole enää pelkästä politiikasta vaan viihteestä 
ja taiteesta, kulttuurin kokonaisuudesta. Ilonpilaajalle ei riitä 
poliittinen taistelu, vaan hän tahtoo siistiä koko ihmiskunnan 
henkisen elämän mielensä mukaiseksi. Jälleen asia puetaan 
epäilemättä hienoon asuun: "Vastustamme 
rasismin/misogynian/homofobian/tms.  normalisointia” ja niin 
edelleen, mutta käytäntö on silkkaa totalitarismia. Ilonpilaajille ei 
riitä vapaus jättää mielestään ikävä kulttuuri kuluttamatta, vaan he 
tahtovat vallan kieltää sen muiltakin. 


Ei mikään sana ole myöskään hyväntahtoinen asiayhteydestä 
riippumatta. Kamalimmatkin asiat voidaan pukea kauniiseen asuun, 
mikä ei kuitenkaan muuta niiden kamalaa tarkoitusta: ”vihollisen 
tuhoaminen” on yhä ihmisen tappamista ja "positiivinen 
erityiskohtelu” syrjintää. 


Jos joku puuttuu pitkän puheenvuoron yhteen ”ongelmalliseen” 
sanaan, siihen tulee vastata, ettei sanan tarkoitus ollut rasistinen. 
Siihen saatetaan vuorostaan vastata, että ”intent is not magic, se 
on silti rasistinen eikä sitä saa käyttää.” Siihen voi vastata, ettei 
mikään sana itsessään ole loukkaava. Kieli saa aina merkityksensä 
asiayhteydestä. Ydinsodan — tyhjäksi polttaman maapallon 
rauniotuulessa rapisevan paperilapun ruma sana ei loukkaa ketään. 
Mikäli jokin sanomani loukkaa kuulijaa, kysyn häneltä perusteluja. 
Mikäli ne ovat mielestäni pätevät, lakkaan sanomasta niin, mutta 
mikäli eivät ole, en muuta mitään. Loukkaus on aina katsojan 
silmässä, mutta tarkoitus on sydämessä. Jos jokaisella on oikeus 
määritellä omat rajansa ja mitä pitää loukkaavana, on jokaisella 
myös oikeus määritellä, mitä ei pidä loukkaavana. Mikäli nämä ovat 
ristiriidassa, olkoon niin. Tiedän itseni ja tunnen omat 
tarkoitusperäni. Jos joku kokee loukkaavaksi jotain, mitä en ole 
tarkoittanut loukkaavaksi, pahoittelen asiaa mikäli koen sen 
tarpeelliseksi. Mikäli en koe tehneeni mitään väärää, ei ole tarvetta 
anteeksipyynnöllekään (kts. 88). Jos joku puuttuu sanankäyttööni, 
voin myös sanoa: ”Nyt keskustelu on menossa sivuraiteille. 
Vastaisitko ensin varsinaiseen väitteeseeni, voimme myöhemmin 
kyllä palata kielenkäyttööni.” 


Minä en voi hallita tulkintoja, joita sanomisistani tehdään. Voin olla 
vastuussa vain tarkoituksestani. Tästä syystä en voi olla vastuussa 
"rasismin normalisoimisesta”, jos olen vain parhaani mukaan 
ilmaissut mielipiteeni, kertonut vitsin tai kirjoittanut kirjan. Mikäli 
tarkoitukseni ei ole ollut normalisoida rasismia, en ole vastuussa 
siitä, vaikka sellaista jonkun mielestä tapahtuisikin. Minulla on täysi 
oikeus käyttää kieltä parhaaksi näkemälläni tavalla. Kukaan ei voi 
sanella sitä minulle. Kuka tahansa voi kyllä perustella minulle, 
kuinka minun tulisi hänen mielestään muuttaa käyttämääni kieltä. 
Silloin olen jo lähtökohtaisesti vastaanottavaisempi, koska tällöin 
hän tarjoaa minulle mahdollisuuden säilyttää kasvoni ja huomioida 
kritiikki (kts. johdanto). Mikäli hän syyttää minua rasistiksi 
käyttämäni kielen vuoksi, en voi kuin joko myöntää rasistisuuteni 
tai kieltää sen; minulle ei jää sitä vaihtoehtoa, että säilyttäisin 
hyvän käsityksen itsestäni (mikä on meistä jokaiselle elintärkeää) 
ja muuttaisin toimintaani. Mikäli muutan toimintaani rasisti- 
syytöksen vuoksi, myönnän implisiittisesti olevani rasisti. 


Ei ole vaarallista sanoa väärin tai tulla oikaistuksi. Mikäli joku 
käyttää mielestäni loukkaavaa kieltä, ymmärrän, ettei hän 
todennäköisesti tarkoittanut loukata. Mikäli tarkoitti, 
loukkaantumiseni ilmaisu tuskin muuttaa hänen kielenkäyttöään. 
Mikäli haluan hyvästä tarkoituksesta huolimatta korjata tuon 
ihmisen kielenkäyttöä, voin tehdä sen kohteliaasti ja siten, että 
toinen osapuoli voi muuttaa tapojaan menettämättä kasvojaan. 
Tämä tapahtuu esimerkiksi pyytämällä häntä käyttämään 
toisenlaista sanaa, ei käskemällä. Käskystä jää vain kaksi 
vaihtoehtoa: nöyrtyminen ja vastarinta. Käskyn kanssa ei voi tehdä 
yhteistyötä. Kielto ei jätä valinnanvaraa. 


Minusta ei ole hyväksyttävää tuomita ihmistä sen takia, millaisia 
sanoja hän käyttää. Jollekulle muulle se voi olla ja hänellä on 
vapaus siihen. Mutta minulle se ei ole hyväksyttävä syy. Minä 
tuomitsen muut ja itseni sen perusteella, mitä sanoillamme 
tarkoitamme. Ja minä tunnen itseni ja tiedän tarkoitanko 
käyttämilläni sanoilla pahaa. Jos vastapuoli olettaa minun käyttävän 
niitä pahantahtoisesti, en voi sille mitään. Mutta minä en katkaise 
yhteyksiä kehenkään, jos hän sanoo jotain ajattelemattomasti eikä 
tarkoittanut sillä mitään pahaa. Jos joku katkaisee yhteytensä 
tuollaisen vuoksi minuun, se on minusta sääli, mutta en suostu 
kokemaan siitä syyllisyyttä. Tunnen itseni ja tiedän milloin olen 
tarkoittanut pahaa ja milloin en. Omatuntoni on puhdas. 
(Huomatkaa: kukaan ei pelkää olevansa rasisti, vaan ainoastaan 
vaikuttavansa sellaiselta.) 


84) Kieltäydyn teeskentelemästä ”valveutuneisuutta”. Aina 
kun kuulen poliittisen tai yhteiskunnallisen käsitteen, jota en 
ymmärrä = (esim. ”valkoisuuden rakenteet”, ”rodullistamisen 
prosessit”, ”kulttuurinen omiminen”, ”cis", ”patriarkaatti”, jne.), 
kysyn puhujalta, mitä hän sillä tarkoittaa. Kysyn jatkokysymyksiä, 
kunnes todella ymmärrän käsitteen, minkä jälkeen joko hyväksyn 
käsitteen käytön tai esitän kritiikkiä sitä kohtaan. 


Kerron avoimesti mitä tiedän ja mitä en. Seison tietoni takana, 
mutta en epäröi myöntää tietämättömyyttäni (vrt. 87). 


Uskallan vaatia johdonmukaisuutta siellä, missä en sitä näe. Jos 
jokin väite kuulostaa epäloogiselta, sanon sen ääneen — oli sen 


esittäjä kuka tahansa. Tämä on velvollisuuteni lähimmäistäni 
kohtaan, koska haluaisin itsellenikin huomautettavan, mikäli 
ajatteluni ei ole johdonmukaista. Ja mikäli toisen osapuolen jutut 
ovat loogisia, kuten tulee aina hyväntahtoisesti olettaa, hän osaa 
varmasti selittää niiden logiikan minulle. Mikäli ne eivät ole, on 
toinen osapuoli varmasti ilahtunut epäloogisuutensa (kohteliaasta; 
täytyy tarjota mahdollisuus säilyttää kasvot) huomaamisesta, koska 
meidän — täytyy hyväntahtoisesti olettaa hänenkin pyrkivän 
johdonmukaisuuteen ajattelussaan ja ilmaisussaan. 


On uskalias ja tehokas vallankäytön muoto käyttää vaikeita 
käsitteitä ikään kuin itsestäänselvyyksinä ja luottaa siihen, ettei 
kukaan uskalla myöntää, ettei tunne niitä. On aivan varmaa, että 
suurin osa aamutelevision katsojista ei tiedä, mitä ovat 
”valkoisuuden rakenteet”. [33] Heille jää lähetyksestä vain 
epämääräinen syyllisyys ihonväristään ja tunne siitä, että heidän 
täytyy jotenkin hyvittää saamelaisille aiheuttamansa 
määrittelemätön paha. 


Moni poliittinen väittely on kuolleena syntynyt, kun keskeisiä 
käsitteitä ei määritellä. Kokonaiset keskustelut perustuvat 
väärinkäsityksille. Esimerkiksi väittely maahanmuuttajien 
suomalaisuudesta perustuu usein sille, ettei erotella suomalaisuutta 
kansalaisuutena (minkä maan passi, mihin maksaa verot) ja 
suomalaisuutta etnisyytenä (perimä, äidinkieli). Samoin raivokas 
kiistely sukupuolen moninaisuudesta mahdollistuu sillä, ettei avata 
puhutaanko sosiaalisesta sukupuolesta (ihmisen kokemus omasta 
sukupuolestaan; sukupuoli jonka edustajaksi ihminen yhteisössään 
tulkitaan) vai biologisesta sukupuolesta (kromosomit, sukuelimet, 
hormonit). Molemminpuolinen vastapuolen typeryyden pöyristely 
vältetään, kun tolkun ihminen kysyy, mitä käytetyillä käsitteillä 
tarkoitetaan. 


Mikäli ei kamppailla vaan keskustellaan, rehellisyys on aina paras 
argumentti. Älä esitä tietäväsi mitä et tiedä. Ole rehellinen siitä 
mitä tiedät. Pelon ilmapiiri perustuu epärehellisyydelle: että 
esitetään valveutunutta eikä uskalleta kyseenalaistaa vallitsevaa 
"hyväksyttyä — mielipidettä”, vaikka se kuulostaisi kuinka 
hullunkuriselta. 


Kun ihminen saadaan ryhmäpaineen vuoksi myöntämään jotain 
absurdia (”sukupuolella ei ole merkitystä”, ”miehilläkin voi olla 
kuukautiset”, ”rotuja ei ole olemassa”, ”kaikki valkoiset ovat 
rasisteja”, "valkoisia kohtaan ei voi olla rasisti”, ”länsimainen 
kulttuuri perustuu vähemmistöjen sorrolle”) hänestä tehdään 
aatteelle uskollinen sotilas, halusi hän sitä tai ei. Sillä kun ihminen 
on kerran julkisesti tunnustanut mustan valkoiseksi, hän ei voi enää 
sietää kenenkään muunkaan kyseenalaistavan sitä, koska valheen 
paljastuessa hän paljastuisi itsekin valehtelijaksi. Järjestelmälle 
nöyrtyminen muuttaa sen uskolliseksi sotilaaksi. Omat kasvot, 
identiteetti ja arvovalta ovat sen jälkeen erottamattomasti osa 
järjestelmän arvovaltaa ja uskottavuutta. Järjestelmän edusta tulee 
yksilönkin etu. Totalitaristisista valtioista ja erilaisista kulteista tuttu 
mekaniikka toteutuu silmiemme edessä, lehtien palstoilla ja 
sosiaalisessa mediassa, joka päivä. 


85) Vastustan syrjintää aina ja kaikissa muodoissaan. 
Tuomitsen syrjinnän, kohdistui se mihin väestöryhmään tahansa, 
myös valkoisiin, miehiin, heteroihin, kristittyihin ja 
konservatiiveihin. Syrjintä tarkoittaa ihmisen kielteistä kohtelua sen 
perustella, kuka hän on, silloin kun sillä ei ole mitään merkitystä 
käsilläolevassa tilantessa. 


Tänä päivänä kenties puhutuin ja paheksutuin syrjinnän muoto on 
rasismi. Tolkun ihminen vastustaa rasismia varauksetta. Rasismilla 
tolkun ihminen tarkoittaa toisen ihmisen leimaamista hänen rotunsa 
(tämäkin sana on varmasti "vanhentunut", mutta ymmärrätte kyllä 
mitä sillä tarkoitan), ihonvärinsä tai etnisen taustansa vuoksi, oli 
tuo leima myönteinen tai kielteinen. Jokainen ihminen on yksilö. 
Vaikka voitaisiinkin tunnistaa joitain eroja populaatioiden välillä, on 
moraalinen valinta kieltäytyä leimaamasta yksilöitä ryhmänsä 
ominaisuuksien perusteella. Kohtaan jokaisen ihmisen yksilönä ja 
annan hänelle mahdollisuuden tehdä minuun myönteinen tai 
kielteinen vaikutus nimenomaan yksilönä, oli hänen etnisyytensä, 
aatteensa, uskontonsa tai kulttuurinsa mikä tahansa. (Kts. myös 


82.) 


Tämä ei tarkoita, etteikö ihmisryhmiä, uskontoja, kulttuureita tai 
aatteita voisi arvostella. Silloin ei puhuta yksilöistä vaan 
abstraktioista. Syrjinnän alueelle astutaan, kun yksilöitä aletaan 


kohdella noiden abstraktioiden perusteella. Siinä ei esimerkiksi ole 
mitään syrjivää, että puhuu muslimien yliedustuksesta Euroopan 
terrori-iskujen tekijöinä, mikä on tilastollinen tosiasia. Syrjintää olisi 
kohdella kaikkia muslimeita terroristeina, koska he ovat muslimeita. 


Rasismin voi tunnistaa niin, että miettii, sopiiko rasistiseksi epäilty 
lausunto tai väite kaavaan: ”Koska tuo ihminen kuuluu etniseen 
ryhmään X, hänellä on ominaisuus Y.” Tai: ”Kaikilla etnisen ryhmän 
X jäsenillä on ominaisuus Y.” 


Ad hominem (väitteen esittäjän persoonan arvostelu) on 
argumentaatiovirhe. Vaikka ymmärrän, että sanojalla voi joissain 
tilanteissa olla merkitystä, poliittisessa keskustelussa on moraalinen 
valinta olla avoin kaikkien mielipiteille. Tolkun ihminen pyrkii 
ylittämään ennakkoluulonsa. Menetän vain aikaa, = jos 
ennakkoluuloni osoittautuvat todeksi, mutta mikäli kieltäydyn 
kuuntelemasta  ennakkoluulojeni perusteella, voin menettää 
totuuden. Tämä tarkoittaa kieltäytymistä myös 
identiteettipolitiikasta ja sana-aktivistien ”standpoint-teoriasta”. 
Tolkun ihminen kieltäytyy arvioimasta kannanottoja niiden esittäjän 
perusteella. Totuus on totta, tuli se kenen suusta tahansa (kts. 
myös 81). 


86) Vastustan epämääräisiä leimoja. Kun kuulen tai luen jotain 
nimitettävän rasismiksi tai fasismiksi tai populismiksi tai miksi vain 
”pahaksi”, pyydän perusteluja nimitykselle, minkä jälkeen joko 
hyväksyn nimityksen tai kritisoin sitä. En lähde paheksumaan tai 
tuomitsemaan somessa asioita ja ihmisiä, joihin en ole todella 
syventynyt. Mikäli joku paheksuu ja tuomitsee, pyydän perusteluja. 
Mikäli ne eivät vakuuta minua, kiellän paheksunnan ja 
tuomitsemisen tarpeen ja esitän vastaperusteluni. Mikäli ne eivät 
vakuuta vastapuolta, täytyy meidän vain tyytyä olemaan eri mieltä. 
Joka tapauksessa tuomion = itsestäänselvyys on julkisesti 
kyseenalaistettu, mikä on omiaan hillitsemään 
kansantuomioistuimen joukkohurmoksen ja lynkkausmielialan 
syntymistä. Vaikka tuomitsija itse ei havahtuisikaan, saattaa joku 
sivustakatsoja herätä etsimään yleisesti julistetulle tuomiolle 
perusteluja ja muodostaa niiden perusteella oman mielipiteensä - 
sen sijaan että olisi vain liittynyt huutavaan joukkoon pelkästä 
yhteenkuulumisen riemusta, joka on epäilemättä riemukasta mutta 


täysin tuomittavaa, mikäli sen hintana on jonkun ansaitsematon 
maineen- ja mahdollisesti myös elannonmenetys. 


Emme voi katsella toimettomina vierestä, kun kansalaisia leimataan 
rasisteiksi ja fasisteiksi niin kevein perustein kuin nykyään tehdään. 
Esimerkiksi sekä Lännen Median päätoimittaja Matti Posio [34] että 
silloinen Helsingin Sanomien toimituspäällikkö Petri Korhonen [35] 
ovat samaistaneet rasismin ja maahanmuuttokritiikin, kun taas 
toimittaja Samuli Suonpää on väittänyt fasismin syntyvän 
Iltalehden otsikoilla [36]. Poliittista keskustelua leimaava hysteria 
on paljolti tällaisen vauhtisokean retoriikan seurausta. Se tappaa 
julkisen keskustelun ja on täysin vastuutonta kielenkäyttöä. Tässä 
jos jossain tarvittaisiin ”sananvastuuta”. Ironisesti juuri heillä, jotka 
kovimmin kuuluttavat ”sananvastuun” perään, ei sellaista ole. 
(Toimittaja Johanna Vehkoon kunnianloukkaustuomio [37] on täysin 
poikkeustapaus, mikä näkyy myös tapauksen herättämässä 
valtavassa närkästyksessä.) 


Sitähän ei voi todistaa, että ei ole rasisti. Se on yksinkertaisesti 
mahdotonta. Mistä tahansa todisteista huolimatta voidaan aina 
syyttää salanatsiksi, kryptofasistiksi, jne. Vastuuttomia ja heppoisia 
rasistisyytöksiä voisi verrata katteettomiin pedofiliasyytöksiin: 
"Oletko pedofiili? Todista se sitten; todista, ettet ole pedofiili. Ei tuo 
vielä riitä, saatat silti olla salaa pedofiili. Juuri noin pedofiili sanoisi! 
Mikset halua puhua pedofiliastasi? Onko sinulla vaikeuksia kieltää, 
ettet ole pedofiili?" 


Nykytilanteen ongelma on siinä, että julkisessa keskustelussa on 
luovuttu oikeusvaltion perusperiaatteesta, jonka mukaan 
todistustaakan tulisi aina olla väitteen esittäjällä. Näin ei enää 
käytännössä menetellä. Ketä tahansa voidaan syyttää rasistiksi, 
eikä syytöksen esittäjälle seuraa siitä mitään kielteisiä seurauksia. 
Mutta vaikka rasistiksi syytetty kuinka todistelisi, ettei ole rasisti, 
voivat syyttäjät jatkaa syytösten esittämistä täysin seurauksetta. 
Eikä heidän vuorostaan tarvitse todistaa, että kohde todella olisi 
rasisti. Riittää, kun he saavat epäilyksen siemenen kylvettyä. 
Esimerkiksi politiikassa sekä kulttuuri- ja media-alalla, joilla 
työllistyminen perustuu paljolti verkostoihin, ”epäilyttävyys” on 
enemmän kuin tarpeeksi tappamaan etenemismahdollisuudet. 
Kukaan ei tahdo tulla yhdistetyksi edes rasistiksi epäiltyyn. Kun 


seuraukset voivat olla näin vakavat, tulisi perusteettomista 
rasistisyytöksistä joutua vastaamaan oikeudessa, mutta esimerkiksi 
rasistisyytöksiä kohdanneen toimittaja Pertti Rönkön tapauksessa 
poliisi päätti jättää tapauksen tutkimatta ”vähäisen haitan 
periaatteella”. [38] Kuka tahansa voi miettiä, kuinka ”vähäinen 
haitta" on elannon menetys, joka epäilemättä seuraa rasistiksi 
leimatulle vapaalle toimittajalle - puhumattakaan vaikutuksista 
julkiselle keskustelulle, kun poliisi käytännössä antaa luvan kutsua 
ketä tahansa rasistiksi. Johdonmukaisuus tuntuu tosiaan puuttuvan, 
kun samaan aikaan toimittajan "törkeäksi ämmäksi” tai ”huoraksi” 
nimittely johtaa tutkintaan ja tuomioon. [39] Voisi kuvitella, että 
paikkansapitävinäkään "törkeys”, ”ämmyys” tai löyhä 
seksuaalimoraali eivät vaikuttaisi työllistymiseen media-alalla 
(ainakaan kielteisesti), kun taas rasistisuus tuhoaa uranäkymät 
todella tehokkaasti. 


Tämän vuoksi todistustaakka tulisi tukevasti ja poikkeuksetta 
palauttaa syytteen esittäjälle. Jokaisen meistä täytyy kieltäytyä 
uskomasta epämääräisiä väitteitä kiistanalaisista hahmoista 
(jollaisia ovat historiallisesti olleet käytännössä kaikki ihmiset, joilla 
on ollut yhtään mitään merkitystä). Jokaisella meistä on 
velvollisuus kyseenalaistaa, mikäli kuulemme jotakuta syytettävän 
miksi ikinä mahdolliseksi pahaksi. Jokainen meistä voi ja aikoo 
jatkossa kysyä: ”Miten niin? Mihin perustat syytteesi? Onko sinulla 
jotain todisteita?” Yleensä tällainen johtaa syytösten kääntymiseen 
kysymysten esittäjää kohti. Voidaan vihjailla esimerkiksi ”rasismin 
puolustelusta” tai muusta sellaisesta, mutta tämä on jo melko 
varma merkki alkuperäisen väitteen perättömyydestä, sillä mitä 
syytä olisi hermostua jonkin selkeästi todistettavissa olevan 
tosiseikan kyseenalaistamisesta (esim. ”Onko sinulla varmasti 
alushousut?” Tai ”Mistä tiedät, että koivut pudottavat lehtensä 
syksyisin?”). Meihin kyseenalaistajiin kohdistuvista vihjailuista ei 
onneksi tarvitse välittää, koska tiedämme muiden tolkun ihmisten 
allekirjoittavan saman periaatteen ja vastustavan päättäväisesti 
kaikkia epämääräisiä leimoja. Siis voimme turvallisin mielin luottaa, 
että mikäli meitä jossain seurassa panetellaan ja vihjaillaan ties 
miksi pahaksi, tiedämme läsnä olevien tolkun ihmisten kysyvän 
syytösten esittäjältä: ”Mihin perustat väitteesi?” 


Julkisessa keskustelussa ja sosiaalisen median lynkkauskulttuurissa 
on täysin unohdettu myös toinen oikeusvaltion perusperiaate: 
syyttömyysolettama. Sen mukaan jokainen on syytön, kunnes 
toisin todistetaan. Nykyään jokainen on syytön, kunnes toisin 
epäillään. Tolkun ihminen taistelee tällaista vastaan 
kyseenalaistamalla kaikki epämääräiset syytökset 
rasismista/fasismista/naisvihasta/tms. ja vaatimalla niille todisteita. 
Mikäli syytös pitää paikkansa, ei todisteita luulisi olevan vaikeaa 
löytää. 


87) Olen avoin mielipiteistäni. Kieltäydyn piilottelemasta ja 
häpeämästä niitä, mikäli ne tulevat puheeksi. Tämä ei tarkoita, että 
julistaisin mielipiteitäni aina ja kaikkialla, varsinkaan kutsumatta. 
Osaan myös vaieta, mikäli se on kohteliasta tai tilanteeseen sopivaa 
- mutta en enää koskaan vaikene siksi, että pelkäisin mitä 
mielipiteistäni ajatellaan. Jos kannatan tai vastustan 
maahanmuuttoa, sanon sen. Jos haluan lisätä tai rajoittaa 
sananvapautta, sanon sen. Toisin sanoen uskon rehellisyyteen ja 
puhun suuni puhtaaksi. Se voi johtaa vaikeuksiin lyhyellä 
tähtäimellä, mutta uskon, että pidemmän pälle rehellinen maailma 
on parempi kuin valheellinen, jossa jokaisesta kansalaisesta tulee 
politiikko ja diplomaatti, ympäripyöreä viestintävastaava, joka 
puhuu paljon eikä tarkoita mitään. 


Moni pelkää rehellisyydestä seuraavaa sosiaalista rangaistusta. 
Tuttavamme ovat kertoneet menettäneensä ystävyyssuhteita 
poliittisten mielipiteidensä vuoksi. Helsingin Sanomien artikkelissa 
kerrotaan ystävyyssuhteiden lisäksi myös parisuhteiden, jopa 
avioliiton katkenneen poliittisten erimielisyyksien vuoksi. [40] 
(Mielenkiintoisena — yksityiskohtana yksikään ystävyyssuhde ei 
vaikuta HS:n selvityksessä katkenneen konservatiivin, 
perussuomalaisen tai oikeistolaisen toimesta, vaan lopun aloite on 
aina tehty ”vapaamieliseltä” tai vasemmalta laidalta.) Pelko on 
ilmeisen aiheellinen. Mutta jos joku ei halua enää olla ystäväni 
pelkästään poliittisten mielipiteideni vuoksi, tuskin ystävyytemme 
oli kovin lujaa muutenkaan. Enkä minä haluan olla sellaisen ihmisen 
ystävä, jolle politiikka on ystävyyttä tärkeämpää. Tietysti joku 
toinen voisi ajatella vaikenevansa poliittisista mielipiteistään, jotta 
ei rasittaisi sillä ihmissuhteitaan. Kuten sanottu, mielipiteitään ei 
tarvitse tuoda esiin aina ja kaikkialla, mutta on lyhytnäköistä 


kuvitella, että vaikenemalla nyt pelastaa ihmissuhteensa pitkällä 
tähtäimellä. Keskustelukulttuuri vain jatkaa kärjistymistään, elleivät 
myös maltilliset tolkun ihmiset ryhdy äänekkäiksi poliittisista 
mielipiteistään. Muutoin natsivaino jatkuu ja Krista Kosonen voi yhä 
kuvitella, ettei tunne yhtään perussuomalaistaa On helpompi 
haukkua, pelätä ja halveksua fantasianatseja kuin omia 
perheenjäseniä tai työkavereita, jotka suhtautuvat 
maahanmuuttoon kriittisesti. Hysteriaa voidaan hillitä ainoastaan 
rehellisyydellä. Kaikki perussuomalaiset eivät ole rasisteja, mutta 
sen voivat todistaa vain perussuomalaiset itse, omalla 
avoimuudellaan ja käyttäytymisellään. 


Meistä jokaisella on oikeus mielipiteeseensä, ja meistä jokaisella on 
syy mielipiteeseensä. Lakkaan väheksymästä itseäni ja pitämästä 
mielipiteitäni huonompina kuin muiden. Ehkä joku on tohtori ja 
kovin valistunut monista asioista, mutta hän ei ole elänyt minun 
elämääni ja kokenut minun kokemuksiani. Minulla on syyni 
mielipiteisiini, ja minulla on oikeus niihin, eikä se muuttuisi 
mihinkään, vaikka maailman kaikki tohtorit olisivat eri mieltä. Tämä 
ei tarkoita, ettäkö olisin oikeassa tai että mielipiteeni eivät voisi 
muuttua. Juuri avoin keskustelu on koetus, jossa asetun alttiiksi 
kritiikille ja vastaväitteille, jotta näen pystynkö vastaamaan niihin, 
tarvitseeko minun tutustua asiaan syvällisemmin, pysynkö 
kannassani vai muutanko sitä. Kohtaan myös toisen ihmisen näin: 
en — kiellä — keneltäkään = oikeutta mielipiteeseensä, mutta 
kyseenalaistan mielipiteen avoimesti, mikäli se poikkeaa omastani 
ja poliittinen keskustelu on tilanteeseen sopivaa. 


Tämä on jatkuvaa työtä, jota ei voida tehdä pelon ilmapiirissä. Siinä 
virheelliset käsitykset jäävät elämään, koska niitä ei uskalleta tuoda 
esiin koeteltavaksi. Ne ajetaan piiloon, maan alle kytemään, missä 
ne katkeroittavat kantajansa, tuovat syyllisyyttä ja stressiä ja 
ahdistusta: ”Mitä nuokin ajattelisivat, jos tietäisivät ketä 
äänestän...?” Kenenkään ei tarvitsisi joutua ajattelemaan näin. 
Äänestäminen on kansalaisoikeus ja demokratian perusta. Äänesti 
ketä tahansa, äänestäminen ei voi koskaan olla syyllisyyden aihe. 
Siinä vain valitsee edustajan ajatuksilleen, sille mitä rehellisesti 
ajattelee ja uskoo. Jokaisella on oikeastaan velvollisuus äänestää 
juuri sitä ehdokasta, joka parhaiten edustaa omia ajatuksia. Mikään 


muu olisi huijausta, sillä silloin kansanedustajiksi päätyisi ihmisiä, 
jotka eivät todellisuudessa edustaisi kansaa. 


Toisaalta tähän avoimuuteen ja häpeämättömyyteen kuuluu myös 
avoimuus tietämättömyydestä (kts. 84). En ilmaise mielipidettäni, 
mikäli minulla ei ole sellaista. Jos en tiedä asiasta mitään, en ota 
siihen kantaa. Kaikesta ei tarvitse olla mielipidettä. 


Ja vaikka mielipide olisikin, ei kenenkään tarvitse kertoa sitä, ellei 
halua. Osa sana-aktivistien strategiaa on politisoida kaikki taiteesta 
kulutusvalintoihin. Silloin jopa kannanotosta pidättäytyminen voi 
tuntua vaikealta. Tällaisessa henkisen totalitarismin ilmapiirissä 
poliitikan puhumisesta ja omien kantojensa kertomisesta 
kieltäytyminen — ei siksi että pelkäisi, vaan siksi ettei halua 
politisoida tilannetta tai ihmissuhdetta - on vallankumouksellinen 
teko. Jokainen tuollainen rohkea vaikeneminen (verrattuna pelosta 
vaikenemiseen) on vastarintaa totalitarismia kohtaan. 


88) Mikäli en ole tehnyt mitään väärää, en pyydä anteeksi. 
Jos minulta vaaditaan anteeksipyyntöä, anteeksipyynnön aitous 
edellyttää tietoa virheestä: mikä oli virheeni? Mikäli muiden 
tulkitsemana tekoni oli väärä, mutta ei omasta mielestäni, vaadin 
heiltä perusteluja ja tarjoan omani. Keskustelun jälkeen muodostan 
kantani: joko pyydän anteeksi tai en. Mutta en koskaan pyydä 
anteeksi tekoa, jonka vääryyttä en ymmärrä, myönnä ja 
sisimmässäni tunne. Sellainen anteeksipyyntö ei merkitsisi mitään 
muuta kuin alistumista. 


89) En samaista moraalia ja politiikkaa. Voin olla hyvä ihminen 
olematta minkään aatteen kannattaja. Kaikkea ei saa politisoida, 
eikä varsinkaan moraalia. Poliittiset kantani eivät määritä minua. 


Näillä painostetaan julkisessa keskustelussa: ”Oletko feministi? 
Irtisanoudutko rasismista?” Ongelma on siinä, ettei näille sanoille 
ole tarkkaa ja yleisesti hyväksyttyä määritelmää. Tässä (kuten 
muuallakin) tulee kysyä perusteluja: ”Mitä tarkoitat feminismillä? 
Mitä tarkoitat rasismilla?” Mikäli asia sanan takana on sellainen, 
jota kannatan tai josta irtisanoudun, voin myöntää tai kieltää sen. 
Mutta myöntö tai kielto edellyttävät ymmärrystä. Tässä on samaa 
sanamagiaa kuin kielletyissä sanoissa. Ikään kuin se, että 


julistautuu ”feministiksi” tai irtisanoutuu ”rasismista”, tarkoittaisi 
paljon mitään käytännössä. Sitä toistellaan rituaalina. Molemmat 
tarkoittavat: ”Olen hyvä ihminen, irtisanoudun pahuudesta.” 


Tällainen ritualistinen, ”sanamaaginen” ajattelu on sana-aktivismin 
ytimessä. Sana-aktivistit toistelevat selkeästi epätosia lauseita 
itsestäänselvyyksinä ("miehilläkin voi olla kuukautiset”, ”kaikki 
valkoiset ovat rasisteja”, "sanat ovat tekoja”), mutta eivät siksi että 
uskoisivat näin olevan nyt, vaan koska he haluavat niin olevan 
tulevaisuudessa. Näillä mantroilla pyritään muuttamaan vallitsevaa 
sosiaalista todellisuutta ja kulttuuria, saamaan aikaan muutos 
ajattelutavoissa. Lausunnot ovat järjettömiä aatteen ulkopuolelta 
katsottuna. Samoin järjetöntä on sana-aktivistien viha ihan 
tavallisia itsestäänselvyyksiä kohtaan (esim. J.K. Rowling leimattiin 
”transfobiseksi”, kun hän ehdotti sanan ”nainen” tarkoittavan 
samaa kuin ”ihmiset joilla on kuukautiset” [41]) - mutta ideologian 
sisällä se on täysin järkevää: se on itseään toteuttavaa ennustusta. 
Kyse on loitsuista. Kun tarpeeksi pontevasti kielletään nykyinen 
todellisuus, ennen pitkää todellisuus muuttuu taianomaisesti 
(ainakin näin toivotaan). Epäilemättä sana-aktivismin myötä 
todellisuus muuttuu, mutta muuttuuko se sellaiseksi kuin loitsijat 
toivovat, vai tuleeko siitä jotain aivan muuta; leikkivätkö he 
sittenkin pimeillä voimilla, joita eivät lopulta hallitse? Väitämme 
niin. Väitämme sana-aktivismin synnyttävän ennen pitkää tuhoisan 
vastaiskun. Kaikki maltilliset, tolkun ihmiset, demokratian ja rauhan 
ystävät haluavat välttää sen. Mutta juuri nyt sana-aktivistit eivät 
kaiva ainoastaan omaa hautaansa vaan hautaa meille kaikille. 
Vaikka vastaiskua ei tulisi, sanamaaginen ajattelu tappaa itsenäisen 
ajattelun, kun se rangaistuksen uhalla ehdollistaa ihmiset 
keskittymään puheen muotoon. Sisältö jää toissijaiseksi. Ajattelu ja 
keskustelu muuttuu mekaaniseksi ulkoaopeteltujen maagisten 
fraasien yhdistelyksi. 


Se, että ei ole antirasisti, ei tarkoita, että olisi rasisti. Sama 
antifasismin kohdalla. Se, että ei ole feministi, ei tarkoita, että ei 
kannata tasa-arvoa. Sekään, että sanoo kannattavansa tasa-arvoa, 
ei vielä tarkoita paljoakaan, sillä tasa-arvo voidaan määritellä niin 
monin tavoin. 


Se, että sanoo ”olen feministi” tarkoittaa muutakin kuin ”kannatan 
tasa-arvoa”, koska muuten riittäisi sanoa ”kannatan tasa-arvoa”. 
Poliitikoilta lypsetään vastausta tähän kysymykseen: esitetään 
ikään kuin ”feminismi” tarkoittaisi vain tasa-arvoa, € sillä 
nimityksestä kieltäytyviltä kysytään: ”Ai etkö kannata tasa-arvoa?” 
Jos kyse olisi siitä, olisi voitu kysyä suoraan: ”Kannatatko tasa- 
arvoa.” Tietysti siihenkin tolkun ihminen kysyisi vastaan: ”Mitä 
tarkoitat tasa-arvolla?” 


Minkä tahansa aatteen kannattaja voi olla hyvä ihminen. 
Kinastelematta nimenomaisista aatteista, riittää kun toteamme, 
että hyväkin ihminen voi erehtyä tai tulla harhaanjohdetuksi. 
Korkea moraali ei edellytä terävää älyä tai laajaa poliittista 
tietoisuutta. Tällöin korkeinkin luonne voi hairahtua kannattamaan 
mitä alhaisinta aatetta, koska hän ei itse pidä sitä alhaisena, 
esimerkiksi kasvatuksensa vuoksi. Jälleen: moraalia ei voi 
samaistaa politiikkaan. 


Ja sama pätee myös toiseen suuntaan: minkä tahansa aatteen 
kannattaja voi olla paha ihminen. Jeesus käski rakastamaan 
lähimmäistä ja synnittömiä heittämään ensimmäisen kiven. 
Jeesuksen kuoltua on kristinuskon nimissä kuitenkin poltettu 
ihmisiä elävältä, ruoskittu ja nyljetty kerettiläisiä, sodittu ja 
ryöstetty. Ei voi olla niin hienoa ja ylevää aatetta, etteikö ahne ja 
itsekäs ihminen voisi valjastaa sitä omiin tarkoitusperiinsä. Juuri 
ylevimmät aatteet ovat kenties muita alttiimpia tälle 
pahantahtoiselle käytölle, koska niiden yleviksi ja hyviksi 
julistautuvia tunnustajia harvemmin uskalletaan epäillä 
pahantahtoisiksi (vrt. 83 ja "Troijan hevonen”). On helppo piestä 
ihmisiä heidän omaksi parhaakseen. Näin pieksäjät saattavat 
itsekin aidosti ajatella, luulla tekevänsä hyvää ja tarkoituksen 
pyhittävän keinot. Historia on vain osoittanut, että he tulevat 
helposti aatteensa sokaisemiksi ja oikeuttavat nykyhetken helvetin 
tulevaisuuden taivaalla, mieltävät tämän kaiken läsnäolevan vain 
jonkinlaiseksi kiirastuleksi matkalla paratiisiin. Ja ” jumalan” (kutsui 
sitä sitten jumalaksi, allahiksi, jahveksi, kansaksi, tasa-arvoksi, 
vapaudeksi tai oikeudeksi) nimissä ruoskakäsi kevenee 
merkittävästi, jopa pelottavasti. Vastuu lakkaa tuntumasta, sillä 
kaiken oikeuttaa tuleva onni. Ongelma on siinä, että nämä 
ruoskakädet harvoin ovat itse läsnä vastaamassa teoistaan, kun 


tulevaisuus koittaa ja huomataan, ettei se oikeutakaan mitään vaan 
tuomitsee kaiken. 


810) En osallistu kohukulttuuriin. En klikkaa medioiden 
uutisotsikoita "kohuista". En jaa niitä, enkä osallistu keskusteluihin 
niistä, koska kielteinenkin huomio ("olipa typerä kohu") on 
huomiota ja huomiota mediat tavoittelevat, koska siitä niille 
maksetaan. Kohut (ja kohut kohujen ympärillä; "metakohut") ovat 
tiedotusvälineille kultakaivos: vaivatonta journalismia, jolla saa 
runsaasti huomiota ja sitä kautta rahaa. Valitettavasti medioiden 
hyödyntämä kohukulttuuri myrkyttää keskustelukulttuuriamme ja 
haittaa meistä jokaista. 


Jokainen voi taistella kohukulttuuria vastaan €kieltäytymällä 
antamasta sille huomiotaan. Tolkun ihminen ei enää keskustele 
kohuista, ei ota niihin kantaa, ei jaa eikä tykkää eikä klikkaa. Jos 
tarpeeksi moni ryhtyy tähän, ennen pitkää mediat vähentävät 
kohuista uutisoimista ja sitä myötä kohut menettävät tehoaan, sillä 
kuka välittäisi yksittäisten someaktivistien pöyristelystä (paitsi 
kourallinen aatetovereita), elleivät toimittajat tarttuisi niihin ja 
tekisi niistä valtakunnan uutisia? 


Se ei ole uutinen, että joku on pahoittanut mielensä 2020-luvulla. 
Ei edes se, että monet ovat. Kohu ei ole uutinen. Kysy itseltäsi: 
mitä olisit menettänyt, ellet olisi kuullut yhdestäkään ”kohusta” 
viimeisen 10 vuoden aikana? Mieti sitten, kuinka paljon aikaa olet 
käyttänyt kohujen ihmettelyyn viimeisen 10 vuoden aikana, ja onko 
mikään sen ansiosta muttunut. 

